pli: Katamañca, bhikkhave, aṭṭhasataṁ vedanā?


nikaya: sn

layer: root

title_pli: Saṁyutta Nikāya 36.22 3. Aṭṭhasatapariyāyavagga

pli: Atītā chattiṁsa vedanā, anāgatā chattiṁsa vedanā, paccuppannā chattiṁsa vedanā—


pli: imā vuccanti, bhikkhave, aṭṭhasataṁ vedanā.


pli: Ayaṁ, bhikkhave, aṭṭhasatapariyāyo dhammapariyāyo”ti.


pli: Dutiyaṁ.


title_pli: Saṁyutta Nikāya 36.23 3. Aṭṭhasatapariyāyavagga

pli: Saṁyutta Nikāya 36.23


pli: 3. Aṭṭhasatapariyāyavagga


pli: Aññatarabhikkhusutta


pli: Atha kho aññataro bhikkhu yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho so bhikkhu bhagavantaṁ etadavoca:


pli: “katamā nu kho, bhante, vedanā, katamo vedanāsamudayo, katamā vedanāsamudayagāminī paṭipadā?


pli: Katamo vedanānirodho, katamā vedanānirodhagāminī paṭipadā?


pli: Ko vedanāya assādo, ko ādīnavo, kiṁ nissaraṇan”ti?


pli: “Tisso imā, bhikkhu, vedanā—


pli: sukhā vedanā, dukkhā vedanā, adukkhamasukhā vedanā.


pli: Imā vuccanti, bhikkhu, vedanā.


pli: Phassasamudayā vedanāsamudayo.


pli: Taṇhā vedanāsamudayagāminī paṭipadā.


pli: Phassanirodhā vedanānirodho.


pli: Ayameva ariyo aṭṭhaṅgiko maggo vedanānirodhagāminī paṭipadā, seyyathidaṁ—


pli: sammādiṭṭhi …pe… sammāsamādhi.


pli: Yaṁ vedanaṁ paṭicca uppajjati sukhaṁ somanassaṁ, ayaṁ vedanāya assādo;


pli: yaṁ vedanā aniccā dukkhā vipariṇāmadhammā, ayaṁ vedanāya ādīnavo;


pli: yo vedanāya chandarāgavinayo chandarāgappahānaṁ, idaṁ vedanāya nissaraṇan”ti.


pli: Tatiyaṁ.


title_pli: Saṁyutta Nikāya 36.24 3. Aṭṭhasatapariyāyavagga

pli: Saṁyutta Nikāya 36.24


pli: 3. Aṭṭhasatapariyāyavagga


pli: Pubbasutta


pli: “Pubbeva me, bhikkhave, sambodhā anabhisambuddhassa bodhisattasseva sato etadahosi:


pli: ‘katamā nu kho vedanā, katamo vedanāsamudayo, katamā vedanāsamudayagāminī paṭipadā, katamo vedanānirodho, katamā vedanānirodhagāminī paṭipadā?


pli: Ko vedanāya assādo, ko ādīnavo, kiṁ nissaraṇan’ti?


pli: Tassa mayhaṁ, bhikkhave, etadahosi:


pli: ‘tisso imā vedanā—


pli: sukhā vedanā, dukkhā vedanā, adukkhamasukhā vedanā.


pli: Imā vuccanti vedanā.


pli: Phassasamudayā vedanāsamudayo.


pli: Taṇhā vedanāsamudayagāminī paṭipadā …pe…


pli: yo vedanāya chandarāgavinayo chandarāgappahānaṁ. Idaṁ vedanāya nissaraṇan’”ti.


pli: Catutthaṁ.


title_pli: Saṁyutta Nikāya 36.25 3. Aṭṭhasatapariyāyavagga

pli: Saṁyutta Nikāya 36.25


pli: Ñāṇasutta


pli: “‘Imā vedanā’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādi.


pli: ‘Ayaṁ vedanāsamudayo’ti me, bhikkhave, pubbe ananussutesu dhammesu cakkhuṁ udapādi …pe… āloko udapādi.


pli: ‘Ayaṁ vedanāsamudayagāminī paṭipadā’ti me, bhikkhave, pubbe ananussutesu dhammesu cakkhuṁ udapādi …pe…


pli: ‘ayaṁ vedanānirodho’ti me, bhikkhave, pubbe ananussutesu dhammesu cakkhuṁ udapādi …pe…


pli: ‘ayaṁ vedanānirodhagāminī paṭipadā’ti me, bhikkhave, pubbe ananussutesu dhammesu cakkhuṁ udapādi …pe…


pli: ‘ayaṁ vedanāya assādo’ti me, bhikkhave, pubbe ananussutesu dhammesu …pe…


pli: ‘ayaṁ vedanāya ādīnavo’ti me, bhikkhave, pubbe ananussutesu dhammesu …pe…


pli: ‘idaṁ kho nissaraṇan’ti me, bhikkhave, pubbe ananussutesu dhammesu cakkhuṁ udapādi, ñāṇaṁ udapādi, paññā udapādi, vijjā udapādi, āloko udapādī”ti.


pli: Pañcamaṁ.


title_pli: Saṁyutta Nikāya 36.26 3. Aṭṭhasatapariyāyavagga

pli: Saṁyutta Nikāya 36.26


pli: 3. Aṭṭhasatapariyāyavagga


pli: Sambahulabhikkhusutta


pli: Atha kho sambahulā bhikkhū yena bhagavā tenupasaṅkamiṁsu; upasaṅkamitvā …pe… ekamantaṁ nisinnā kho te bhikkhū bhagavantaṁ etadavocuṁ:


pli: “katamā nu kho, bhante, vedanā, katamo vedanāsamudayo, katamā vedanāsamudayagāminī paṭipadā?


pli: Katamo vedanānirodho, katamā vedanānirodhagāminī paṭipadā?


pli: Ko vedanāya assādo, ko ādīnavo, kiṁ nissaraṇan”ti?


pli: “Tisso imā, bhikkhave, vedanā—


pli: sukhā vedanā, dukkhā vedanā, adukkhamasukhā vedanā.


pli: Imā vuccanti, bhikkhave, vedanā.


pli: Phassasamudayā vedanāsamudayo.


pli: Taṇhā vedanāsamudayagāminī paṭipadā.


pli: Phassanirodhā …pe…


pli: yo vedanāya chandarāgavinayo chandarāgappahānaṁ. Idaṁ vedanāya nissaraṇan”ti.


pli: Chaṭṭhaṁ.


title_pli: Saṁyutta Nikāya 36.27 3. Aṭṭhasatapariyāyavagga

pli: Saṁyutta Nikāya 36.27


pli: Paṭhamasamaṇabrāhmaṇasutta


pli: “Tisso imā, bhikkhave, vedanā.


pli: Katamā tisso?


pli: Sukhā vedanā, dukkhā vedanā, adukkhamasukhā vedanā.


pli: Ye hi keci, bhikkhave, samaṇā vā brāhmaṇā vā imāsaṁ tissannaṁ vedanānaṁ samudayañca atthaṅgamañca assādañca ādīnavañca nissaraṇañca yathābhūtaṁ nappajānanti.


pli: Na me te, bhikkhave, samaṇā vā brāhmaṇā vā samaṇesu vā samaṇasammatā brāhmaṇesu vā brāhmaṇasammatā, na ca pana te āyasmanto sāmaññatthaṁ vā brahmaññatthaṁ vā diṭṭheva dhamme sayaṁ abhiññā sacchikatvā upasampajja viharanti.


pli: Ye ca kho keci, bhikkhave, samaṇā vā brāhmaṇā vā imāsaṁ tissannaṁ vedanānaṁ samudayañca atthaṅgamañca assādañca ādīnavañca nissaraṇañca yathābhūtaṁ pajānanti.


pli: Te kho me, bhikkhave, samaṇā vā brāhmaṇā vā samaṇesu ceva samaṇasammatā brāhmaṇesu ca brāhmaṇasammatā. Te ca panāyasmanto sāmaññatthañca brahmaññatthañca, diṭṭheva dhamme sayaṁ abhiññā sacchikatvā upasampajja viharantī”ti.


pli: Sattamaṁ.


title_pli: Saṁyutta Nikāya 36.28 3. Aṭṭhasatapariyāyavagga

pli: Saṁyutta Nikāya 36.28


pli: 3. Aṭṭhasatapariyāyavagga


pli: Dutiyasamaṇabrāhmaṇasutta


pli: Ye hi keci, bhikkhave, samaṇā vā brāhmaṇā vā imāsaṁ tissannaṁ vedanānaṁ samudayañca atthaṅgamañca assādañca ādīnavañca nissaraṇañca yathābhūtaṁ nappajānanti …pe…


pli: pajānanti …pe… sayaṁ abhiññā sacchikatvā upasampajja viharantī”ti.


pli: Aṭṭhamaṁ.


title_pli: Saṁyutta Nikāya 36.29 3. Aṭṭhasatapariyāyavagga

pli: Saṁyutta Nikāya 36.29


pli: Tatiyasamaṇabrāhmaṇasutta


pli: “Ye hi keci, bhikkhave, samaṇā vā brāhmaṇā vā vedanaṁ nappajānanti, vedanāsamudayaṁ nappajānanti, vedanānirodhaṁ nappajānanti, vedanānirodhagāminiṁ paṭipadaṁ nappajānanti …pe…


pli: Navamaṁ.


title_pli: Saṁyutta Nikāya 36.3 1. Sagāthāvagga

pli: Saṁyutta Nikāya 36.3


pli: 1. Sagāthāvagga


pli: Pahānasutta


pli: “Tisso imā, bhikkhave, vedanā.


pli: Katamā tisso?


pli: Sukhā vedanā, dukkhā vedanā, adukkhamasukhā vedanā.


pli: Sukhāya, bhikkhave, vedanāya rāgānusayo pahātabbo, dukkhāya vedanāya paṭighānusayo pahātabbo, adukkhamasukhāya vedanāya avijjānusayo pahātabbo.


pli: Yato kho, bhikkhave, bhikkhuno sukhāya vedanāya rāgānusayo pahīno hoti, dukkhāya vedanāya paṭighānusayo pahīno hoti, adukkhamasukhāya vedanāya avijjānusayo pahīno hoti, ayaṁ vuccati, bhikkhave, ‘bhikkhu niranusayo sammaddaso acchecchi taṇhaṁ, vivattayi saṁyojanaṁ, sammā mānābhisamayā antamakāsi dukkhassā’ti.


pli: Sukhaṁ vedayamānassa,


pli: vedanaṁ appajānato;


pli: So rāgānusayo hoti,


pli: anissaraṇadassino.


pli: Dukkhaṁ vedayamānassa,


pli: Paṭighānusayo hoti,


pli: Adukkhamasukhaṁ santaṁ,


pli: bhūripaññena desitaṁ;


pli: Tañcāpi abhinandati,


pli: neva dukkhā pamuccati.


pli: Yato ca bhikkhu ātāpī,


pli: sampajaññaṁ na riñcati;


pli: Tato so vedanā sabbā,


pli: parijānāti paṇḍito.


pli: So vedanā pariññāya,


pli: diṭṭhe dhamme anāsavo;


pli: Kāyassa bhedā dhammaṭṭho,


pli: saṅkhyaṁ nopeti vedagū”ti.


pli: Tatiyaṁ.


title_pli: Saṁyutta Nikāya 36.30 3. Aṭṭhasatapariyāyavagga

pli: Saṁyutta Nikāya 36.30


pli: 3. Aṭṭhasatapariyāyavagga


pli: Suddhikasutta


pli: “Tisso imā, bhikkhave, vedanā.


pli: Katamā tisso?


pli: Sukhā vedanā, dukkhā vedanā, adukkhamasukhā vedanā—


pli: imā kho, bhikkhave, tisso vedanā”ti.


pli: Dasamaṁ.


title_pli: Saṁyutta Nikāya 36.31 3. Aṭṭhasatapariyāyavagga

pli: Saṁyutta Nikāya 36.31


pli: Nirāmisasutta


pli: “Atthi, bhikkhave, sāmisā pīti, atthi nirāmisā pīti, atthi nirāmisā nirāmisatarā pīti;


pli: atthi sāmisaṁ sukhaṁ, atthi nirāmisaṁ sukhaṁ, atthi nirāmisā nirāmisataraṁ sukhaṁ;


pli: atthi sāmisā upekkhā, atthi nirāmisā upekkhā, atthi nirāmisā nirāmisatarā upekkhā;


pli: atthi sāmiso vimokkho, atthi nirāmiso vimokkho, atthi nirāmisā nirāmisataro vimokkho.


pli: Katamā ca, bhikkhave, sāmisā pīti?


pli: Pañcime, bhikkhave, kāmaguṇā.


pli: Katame pañca?


pli: Cakkhuviññeyyā rūpā iṭṭhā kantā manāpā piyarūpā kāmūpasaṁhitā rajanīyā …pe…


pli: kāyaviññeyyā phoṭṭhabbā iṭṭhā kantā manāpā piyarūpā kāmūpasaṁhitā rajanīyā.


pli: Ime kho, bhikkhave, pañca kāmaguṇā.


pli: Yā kho, bhikkhave, ime pañca kāmaguṇe paṭicca uppajjati pīti, ayaṁ vuccati, bhikkhave, sāmisā pīti.


pli: Katamā ca, bhikkhave, nirāmisā pīti?


pli: Idha, bhikkhave, bhikkhu vivicceva kāmehi vivicca akusalehi dhammehi savitakkaṁ savicāraṁ vivekajaṁ pītisukhaṁ paṭhamaṁ jhānaṁ upasampajja viharati.


pli: Vitakkavicārānaṁ vūpasamā ajjhattaṁ sampasādanaṁ cetaso ekodibhāvaṁ avitakkaṁ avicāraṁ samādhijaṁ pītisukhaṁ dutiyaṁ jhānaṁ upasampajja viharati.


pli: Ayaṁ vuccati, bhikkhave, nirāmisā pīti.


pli: Katamā ca, bhikkhave, nirāmisā nirāmisatarā pīti?


pli: Yā kho, bhikkhave, khīṇāsavassa bhikkhuno rāgā cittaṁ vimuttaṁ paccavekkhato, dosā cittaṁ vimuttaṁ paccavekkhato, mohā cittaṁ vimuttaṁ paccavekkhato uppajjati pīti, ayaṁ vuccati, bhikkhave, nirāmisā nirāmisatarā pīti.


pli: Katamañca, bhikkhave, sāmisaṁ sukhaṁ?


pli: Yaṁ kho, bhikkhave, ime pañca kāmaguṇe paṭicca uppajjati sukhaṁ somanassaṁ, idaṁ vuccati, bhikkhave, sāmisaṁ sukhaṁ.


pli: Katamañca, bhikkhave, nirāmisaṁ sukhaṁ?


pli: Pītiyā ca virāgā upekkhako ca viharati sato ca sampajāno sukhañca kāyena paṭisaṁvedeti, yaṁ taṁ ariyā ācikkhanti: ‘upekkhako satimā sukhavihārī’ti tatiyaṁ jhānaṁ upasampajja viharati.


pli: Idaṁ vuccati, bhikkhave, nirāmisaṁ sukhaṁ.


pli: Katamañca, bhikkhave, nirāmisā nirāmisataraṁ sukhaṁ?


pli: Yaṁ kho, bhikkhave, khīṇāsavassa bhikkhuno rāgā cittaṁ vimuttaṁ paccavekkhato, dosā cittaṁ vimuttaṁ paccavekkhato, mohā cittaṁ vimuttaṁ paccavekkhato uppajjati sukhaṁ somanassaṁ, idaṁ vuccati, bhikkhave, nirāmisā nirāmisataraṁ sukhaṁ.


pli: Katamā ca, bhikkhave, sāmisā upekkhā?


pli: Pañcime, bhikkhave, kāmaguṇā.


pli: Katame pañca?


pli: Cakkhuviññeyyā rūpā iṭṭhā kantā manāpā piyarūpā kāmūpasaṁhitā rajanīyā …pe…


pli: kāyaviññeyyā phoṭṭhabbā iṭṭhā kantā manāpā piyarūpā kāmūpasaṁhitā rajanīyā.


pli: Ime kho, bhikkhave, pañca kāmaguṇā.


pli: Yā kho, bhikkhave, ime pañca kāmaguṇe paṭicca uppajjati upekkhā, ayaṁ vuccati, bhikkhave, sāmisā upekkhā.


pli: Katamā ca, bhikkhave, nirāmisā upekkhā?


pli: Idha, bhikkhave, bhikkhu sukhassa ca pahānā, dukkhassa ca pahānā, pubbeva somanassadomanassānaṁ atthaṅgamā, adukkhamasukhaṁ upekkhāsatipārisuddhiṁ catutthaṁ jhānaṁ upasampajja viharati.


pli: Ayaṁ vuccati, bhikkhave, nirāmisā upekkhā.


pli: Katamā ca, bhikkhave, nirāmisā nirāmisatarā upekkhā?


pli: Yā kho, bhikkhave, khīṇāsavassa bhikkhuno rāgā cittaṁ vimuttaṁ paccavekkhato, dosā cittaṁ vimuttaṁ paccavekkhato, mohā cittaṁ vimuttaṁ paccavekkhato uppajjati upekkhā, ayaṁ vuccati, bhikkhave, nirāmisā nirāmisatarā upekkhā.


pli: Katamo ca, bhikkhave, sāmiso vimokkho?


pli: Rūpappaṭisaṁyutto vimokkho sāmiso vimokkho.


pli: Katamo ca, bhikkhave, nirāmiso vimokkho?


pli: Arūpappaṭisaṁyutto vimokkho nirāmiso vimokkho.


pli: Katamo ca, bhikkhave, nirāmisā nirāmisataro vimokkho?


pli: Yo kho, bhikkhave, khīṇāsavassa bhikkhuno rāgā cittaṁ vimuttaṁ paccavekkhato, dosā cittaṁ vimuttaṁ paccavekkhato, mohā cittaṁ vimuttaṁ paccavekkhato uppajjati vimokkho, ayaṁ vuccati, bhikkhave, nirāmisā nirāmisataro vimokkho”ti.


pli: Ekādasamaṁ.


pli: Aṭṭhasatapariyāyavaggo tatiyo.


pli: Tassuddānaṁ


pli: Sīvakaaṭṭhasataṁ bhikkhu,


pli: pubbe ñāṇañca bhikkhunā;


pli: Samaṇabrāhmaṇā tīṇi,


pli: suddhikañca nirāmisanti.


pli: Vedanāsaṁyuttaṁ samattaṁ.


title_pli: Saṁyutta Nikāya 36.4 1. Sagāthāvagga

pli: Saṁyutta Nikāya 36.4


pli: 1. Sagāthāvagga


pli: Pātālasutta


pli: “Assutavā, bhikkhave, puthujjano yaṁ vācaṁ bhāsati:


pli: ‘atthi mahāsamudde pātālo’ti.


pli: Taṁ kho panetaṁ, bhikkhave, assutavā puthujjano asantaṁ avijjamānaṁ evaṁ vācaṁ bhāsati:


pli: Sārīrikānaṁ kho etaṁ, bhikkhave, dukkhānaṁ vedanānaṁ adhivacanaṁ yadidaṁ ‘pātālo’ti.


pli: Assutavā, bhikkhave, puthujjano sārīrikāya dukkhāya vedanāya phuṭṭho samāno socati kilamati paridevati urattāḷiṁ kandati sammohaṁ āpajjati.


pli: Ayaṁ vuccati, bhikkhave, ‘assutavā puthujjano pātāle na paccuṭṭhāsi, gādhañca nājjhagā’.


pli: Sutavā ca kho, bhikkhave, ariyasāvako sārīrikāya dukkhāya vedanāya phuṭṭho samāno neva socati, na kilamati, na paridevati, na urattāḷiṁ kandati, na sammohaṁ āpajjati.


pli: Ayaṁ vuccati, bhikkhave, ‘sutavā ariyasāvako pātāle paccuṭṭhāsi, gādhañca ajjhagā’ti.


pli: Yo etā nādhivāseti,


pli: uppannā vedanā dukhā;


pli: Sārīrikā pāṇaharā,


pli: yāhi phuṭṭho pavedhati.


pli: Akkandati parodati,


pli: dubbalo appathāmako;


pli: Na so pātāle paccuṭṭhāsi,


pli: atho gādhampi nājjhagā.


pli: Yo cetā adhivāseti,


pli: yāhi phuṭṭho na vedhati;


pli: Sa ve pātāle paccuṭṭhāsi,


pli: atho gādhampi ajjhagā”ti.


pli: Catutthaṁ.


title_pli: Saṁyutta Nikāya 36.5 1. Sagāthāvagga

pli: Saṁyutta Nikāya 36.5


pli: 1. Sagāthāvagga


pli: Daṭṭhabbasutta


pli: “Tisso imā, bhikkhave, vedanā.


pli: Katamā tisso?


pli: Sukhā vedanā, dukkhā vedanā, adukkhamasukhā vedanā.


pli: Sukhā, bhikkhave, vedanā dukkhato daṭṭhabbā, dukkhā vedanā sallato daṭṭhabbā, adukkhamasukhā vedanā aniccato daṭṭhabbā.


pli: Yato kho, bhikkhave, bhikkhuno sukhā vedanā dukkhato diṭṭhā hoti, dukkhā vedanā sallato diṭṭhā hoti, adukkhamasukhā vedanā aniccato diṭṭhā hoti—


pli: ayaṁ vuccati, bhikkhave, ‘bhikkhu sammaddaso acchecchi taṇhaṁ, vivattayi saṁyojanaṁ, sammā mānābhisamayā antamakāsi dukkhassā’ti.


pli: Yo sukhaṁ dukkhato adda,


pli: dukkhamaddakkhi sallato;


pli: Adukkhamasukhaṁ santaṁ,


pli: addakkhi naṁ aniccato.


pli: Sa ve sammaddaso bhikkhu,


pli: parijānāti vedanā;


pli: So vedanā pariññāya,


pli: diṭṭhe dhamme anāsavo;


pli: Kāyassa bhedā dhammaṭṭho,


pli: saṅkhyaṁ nopeti vedagū”ti.


pli: Pañcamaṁ.


title_pli: Saṁyutta Nikāya 36.6 1. Sagāthāvagga

pli: Saṁyutta Nikāya 36.6


pli: 1. Sagāthāvagga


pli: Sallasutta


pli: “Assutavā, bhikkhave, puthujjano sukhampi vedanaṁ vedayati, dukkhampi vedanaṁ vedayati, adukkhamasukhampi vedanaṁ vedayati.


pli: Sutavā, bhikkhave, ariyasāvako sukhampi vedanaṁ vedayati, dukkhampi vedanaṁ vedayati, adukkhamasukhampi vedanaṁ vedayati.


pli: Tatra, bhikkhave, ko viseso ko adhippayāso kiṁ nānākaraṇaṁ sutavato ariyasāvakassa assutavatā puthujjanenā”ti?


pli: Bhagavaṁmūlakā no, bhante, dhammā …pe…


pli: assutavā, bhikkhave, puthujjano dukkhāya vedanāya phuṭṭho samāno socati kilamati paridevati urattāḷiṁ kandati sammohaṁ āpajjati.


pli: So dve vedanā vedayati—


pli: kāyikañca, cetasikañca.


pli: Seyyathāpi, bhikkhave, purisaṁ sallena vijjheyya.


pli: Tamenaṁ dutiyena sallena anuvedhaṁ vijjheyya.


pli: Evañhi so, bhikkhave, puriso dvisallena vedanaṁ vedayati.


pli: Evameva kho, bhikkhave, assutavā puthujjano dukkhāya vedanāya phuṭṭho samāno socati kilamati paridevati urattāḷiṁ kandati sammohaṁ āpajjati.


pli: Tassāyeva kho pana dukkhāya vedanāya phuṭṭho samāno paṭighavā hoti.


pli: Tamenaṁ dukkhāya vedanāya paṭighavantaṁ, yo dukkhāya vedanāya paṭighānusayo, so anuseti.


pli: So dukkhāya vedanāya phuṭṭho samāno kāmasukhaṁ abhinandati.


pli: Taṁ kissa hetu?


pli: Na hi so, bhikkhave, pajānāti assutavā puthujjano aññatra kāmasukhā dukkhāya vedanāya nissaraṇaṁ,


pli: tassa kāmasukhañca abhinandato, yo sukhāya vedanāya rāgānusayo, so anuseti.


pli: So tāsaṁ vedanānaṁ samudayañca atthaṅgamañca assādañca ādīnavañca nissaraṇañca yathābhūtaṁ nappajānāti.


pli: Tassa tāsaṁ vedanānaṁ samudayañca atthaṅgamañca assādañca ādīnavañca nissaraṇañca yathābhūtaṁ appajānato, yo adukkhamasukhāya vedanāya avijjānusayo, so anuseti.


pli: So sukhañce vedanaṁ vedayati, saññutto naṁ vedayati.


pli: Dukkhañce vedanaṁ vedayati, saññutto naṁ vedayati.


pli: Adukkhamasukhañce vedanaṁ vedayati, saññutto naṁ vedayati.


pli: Ayaṁ vuccati, bhikkhave, ‘assutavā puthujjano saññutto jātiyā jarāya maraṇena sokehi paridevehi dukkhehi domanassehi upāyāsehi, saññutto dukkhasmā’ti vadāmi.


pli: Sutavā ca kho, bhikkhave, ariyasāvako dukkhāya vedanāya phuṭṭho samāno na socati, na kilamati, na paridevati, na urattāḷiṁ kandati, na sammohaṁ āpajjati.


pli: So ekaṁ vedanaṁ vedayati—


pli: kāyikaṁ, na cetasikaṁ.


pli: Seyyathāpi, bhikkhave, purisaṁ sallena vijjheyya.


pli: Tamenaṁ dutiyena sallena anuvedhaṁ na vijjheyya.


pli: Evañhi so, bhikkhave, puriso ekasallena vedanaṁ vedayati.


pli: Evameva kho, bhikkhave, sutavā ariyasāvako dukkhāya vedanāya phuṭṭho samāno na socati, na kilamati, na paridevati, na urattāḷiṁ kandati, na sammohaṁ āpajjati.


pli: Tassāyeva kho pana dukkhāya vedanāya phuṭṭho samāno paṭighavā na hoti.


pli: Tamenaṁ dukkhāya vedanāya appaṭighavantaṁ, yo dukkhāya vedanāya paṭighānusayo, so nānuseti.


pli: So dukkhāya vedanāya phuṭṭho samāno kāmasukhaṁ nābhinandati.


pli: Taṁ kissa hetu?


pli: Pajānāti hi so, bhikkhave, sutavā ariyasāvako aññatra kāmasukhā dukkhāya vedanāya nissaraṇaṁ.


pli: Tassa kāmasukhaṁ nābhinandato yo sukhāya vedanāya rāgānusayo, so nānuseti.


pli: So tāsaṁ vedanānaṁ samudayañca atthaṅgamañca assādañca ādīnavaṁ ca nissaraṇañca yathābhūtaṁ pajānāti.


pli: Tassa tāsaṁ vedanānaṁ samudayañca atthaṅgamañca assādañca ādīnavañca nissaraṇañca yathābhūtaṁ pajānato, yo adukkhamasukhāya vedanāya avijjānusayo, so nānuseti.


pli: So sukhañce vedanaṁ vedayati, visaññutto naṁ vedayati.


pli: Dukkhañce vedanaṁ vedayati, visaññutto naṁ vedayati.


pli: Adukkhamasukhañce vedanaṁ vedayati, visaññutto naṁ vedayati.


pli: Ayaṁ vuccati, bhikkhave, ‘sutavā ariyasāvako visaññutto jātiyā jarāya maraṇena sokehi paridevehi dukkhehi domanassehi upāyāsehi, visaññutto dukkhasmā’ti vadāmi.


pli: Ayaṁ kho, bhikkhave, viseso, ayaṁ adhippayāso, idaṁ nānākaraṇaṁ sutavato ariyasāvakassa assutavatā puthujjanenāti.


pli: Na vedanaṁ vedayati sapañño,


pli: Sukhampi dukkhampi bahussutopi;


pli: Ayañca dhīrassa puthujjanena,


pli: Mahā viseso kusalassa hoti.


pli: Saṅkhātadhammassa bahussutassa,


pli: Vipassato lokamimaṁ parañca;


pli: Iṭṭhassa dhammā na mathenti cittaṁ,


pli: Aniṭṭhato no paṭighātameti.


pli: Tassānurodhā athavā virodhā,


pli: Vidhūpitā atthagatā na santi;


pli: Padañca ñatvā virajaṁ asokaṁ,


pli: Sammā pajānāti bhavassa pāragū”ti.


pli: Chaṭṭhaṁ.


title_pli: Saṁyutta Nikāya 36.7 1. Sagāthāvagga

pli: Saṁyutta Nikāya 36.7


pli: 1. Sagāthāvagga


pli: Paṭhamagelaññasutta


pli: Ekaṁ samayaṁ bhagavā vesāliyaṁ viharati mahāvane kūṭāgārasālāyaṁ.


pli: Atha kho bhagavā sāyanhasamayaṁ paṭisallānā vuṭṭhito yena gilānasālā tenupasaṅkami; upasaṅkamitvā paññatte āsane nisīdi.


pli: Nisajja kho bhagavā bhikkhū āmantesi:


pli: “Sato, bhikkhave, bhikkhu sampajāno kālaṁ āgameyya.


pli: Ayaṁ vo amhākaṁ anusāsanī.


pli: Kathañca, bhikkhave, bhikkhu sato hoti?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu vedanānupassī viharati …pe…


pli: citte cittānupassī viharati …pe…


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Evaṁ kho, bhikkhave, bhikkhu sato hoti.


pli: Kathañca, bhikkhave, bhikkhu sampajāno hoti?


pli: Idha, bhikkhave, bhikkhu abhikkante paṭikkante sampajānakārī hoti, ālokite vilokite sampajānakārī hoti, samiñjite pasārite sampajānakārī hoti, saṅghāṭipattacīvaradhāraṇe sampajānakārī hoti, asite pīte khāyite sāyite sampajānakārī hoti, uccārapassāvakamme sampajānakārī hoti, gate ṭhite nisinne sutte jāgarite bhāsite tuṇhībhāve sampajānakārī hoti.


pli: Evaṁ kho, bhikkhave, bhikkhu sampajānakārī hoti.


pli: Sato, bhikkhave, bhikkhu sampajāno kālaṁ āgameyya.


pli: Tassa ce, bhikkhave, bhikkhuno evaṁ satassa sampajānassa appamattassa ātāpino pahitattassa viharato uppajjati sukhā vedanā, so evaṁ pajānāti:


pli: ‘uppannā kho myāyaṁ sukhā vedanā.


pli: Sā ca kho paṭicca, no appaṭicca.


pli: Kiṁ paṭicca?


pli: Imameva kāyaṁ paṭicca.


pli: Ayaṁ kho pana kāyo anicco saṅkhato paṭiccasamuppanno.


pli: Aniccaṁ kho pana saṅkhataṁ paṭiccasamuppannaṁ kāyaṁ paṭicca uppannā sukhā vedanā kuto niccā bhavissatī’ti.


pli: So kāye ca sukhāya ca vedanāya aniccānupassī viharati, vayānupassī viharati, virāgānupassī viharati, nirodhānupassī viharati, paṭinissaggānupassī viharati.


pli: Tassa kāye ca sukhāya ca vedanāya aniccānupassino viharato, vayānupassino viharato, virāgānupassino viharato, nirodhānupassino viharato, paṭinissaggānupassino viharato, yo kāye ca sukhāya ca vedanāya rāgānusayo, so pahīyati.


pli: Tassa ce, bhikkhave, bhikkhuno evaṁ satassa sampajānassa appamattassa ātāpino pahitattassa viharato uppajjati dukkhā vedanā.


pli: So evaṁ pajānāti:


pli: ‘uppannā kho myāyaṁ dukkhā vedanā.


pli: Aniccaṁ kho pana saṅkhataṁ paṭiccasamuppannaṁ kāyaṁ paṭicca uppannā dukkhā vedanā kuto niccā bhavissatī’ti.


pli: So kāye ca dukkhāya ca vedanāya aniccānupassī viharati, vayānupassī viharati, virāgānupassī viharati, nirodhānupassī viharati, paṭinissaggānupassī viharati.


pli: Tassa kāye ca dukkhāya ca vedanāya aniccānupassino viharato …pe… paṭinissaggānupassino viharato, yo kāye ca dukkhāya ca vedanāya paṭighānusayo, so pahīyati.


pli: Tassa ce, bhikkhave, bhikkhuno evaṁ satassa sampajānassa appamattassa ātāpino pahitattassa viharato uppajjati adukkhamasukhā vedanā, so evaṁ pajānāti:


pli: ‘uppannā kho myāyaṁ adukkhamasukhā vedanā.


pli: Aniccaṁ kho pana saṅkhataṁ paṭiccasamuppannaṁ kāyaṁ paṭicca uppannā adukkhamasukhā vedanā kuto niccā bhavissatī’ti.


pli: So kāye ca adukkhamasukhāya ca vedanāya aniccānupassī viharati, vayānupassī viharati, virāgānupassī viharati, nirodhānupassī viharati, paṭinissaggānupassī viharati.


pli: Tassa kāye ca adukkhamasukhāya ca vedanāya aniccānupassino viharato …pe… paṭinissaggānupassino viharato, yo kāye ca adukkhamasukhāya ca vedanāya avijjānusayo, so pahīyati.


pli: So sukhañce vedanaṁ vedayati, sā aniccāti pajānāti, anajjhositāti pajānāti, anabhinanditāti pajānāti;


pli: dukkhañce vedanaṁ vedayati …pe…


pli: adukkhamasukhañce vedanaṁ vedayati, sā aniccāti pajānāti, anajjhositāti pajānāti, anabhinanditāti pajānāti.


pli: So sukhañce vedanaṁ vedayati, visaññutto naṁ vedayati;


pli: dukkhañce vedanaṁ vedayati, visaññutto naṁ vedayati;


pli: adukkhamasukhañce vedanaṁ vedayati, visaññutto naṁ vedayati.


pli: So kāyapariyantikaṁ vedanaṁ vedayamāno ‘kāyapariyantikaṁ vedanaṁ vedayāmī’ti pajānāti, jīvitapariyantikaṁ vedanaṁ vedayamāno ‘jīvitapariyantikaṁ vedanaṁ vedayāmī’ti pajānāti.


pli: ‘Kāyassa bhedā uddhaṁ jīvitapariyādānā idheva sabbavedayitāni anabhinanditāni sītībhavissantī’ti pajānāti.


pli: Seyyathāpi, bhikkhave, telañca paṭicca vaṭṭiñca paṭicca telappadīpo jhāyeyya,


pli: tasseva telassa ca vaṭṭiyā ca pariyādānā anāhāro nibbāyeyya;


pli: evameva kho, bhikkhave, bhikkhu kāyapariyantikaṁ vedanaṁ vedayamāno ‘kāyapariyantikaṁ vedanaṁ vedayāmī’ti pajānāti. Jīvitapariyantikaṁ vedanaṁ vedayamāno ‘jīvitapariyantikaṁ vedanaṁ vedayāmī’ti pajānāti.


pli: ‘Kāyassa bhedā uddhaṁ jīvitapariyādānā idheva sabbavedayitāni anabhinanditāni sītībhavissantī’ti pajānātī”ti.


pli: Sattamaṁ.


title_pli: Saṁyutta Nikāya 36.8 1. Sagāthāvagga

pli: Saṁyutta Nikāya 36.8


pli: 1. Sagāthāvagga


pli: Dutiyagelaññasutta


pli: Ekaṁ samayaṁ bhagavā vesāliyaṁ viharati mahāvane kūṭāgārasālāyaṁ.


pli: Atha kho bhagavā sāyanhasamayaṁ paṭisallānā vuṭṭhito yena gilānasālā tenupasaṅkami; upasaṅkamitvā paññatte āsane nisīdi.


pli: Nisajja kho bhagavā bhikkhū āmantesi:


pli: “Sato, bhikkhave, bhikkhu sampajāno kālaṁ āgameyya.


pli: Ayaṁ vo amhākaṁ anusāsanī.


pli: Kathañca, bhikkhave, bhikkhu sato hoti?


pli: Idha, bhikkhave, bhikkhu kāye kāyānupassī viharati ātāpī sampajāno satimā, vineyya loke abhijjhādomanassaṁ;


pli: vedanāsu vedanānupassī viharati …


pli: citte cittānupassī viharati …


pli: dhammesu dhammānupassī viharati ātāpī sampajāno satimā, vineyya loke abhijjhādomanassaṁ.


pli: Evaṁ kho, bhikkhave, bhikkhu sato hoti.


pli: Kathañca, bhikkhave, bhikkhu sampajāno hoti?


pli: Idha, bhikkhave, bhikkhu abhikkante paṭikkante sampajānakārī hoti …pe… bhāsite tuṇhībhāve sampajānakārī hoti.


pli: Evaṁ kho, bhikkhave, bhikkhu sampajāno hoti.


pli: Sato, bhikkhave, bhikkhu sampajāno kālaṁ āgameyya.


pli: Tassa ce, bhikkhave, bhikkhuno evaṁ satassa sampajānassa appamattassa ātāpino pahitattassa viharato uppajjati sukhā vedanā.


pli: So evaṁ pajānāti:


pli: ‘uppannā kho myāyaṁ sukhā vedanā;


pli: sā ca kho paṭicca, no appaṭicca.


pli: Kiṁ paṭicca?


pli: Imameva phassaṁ paṭicca.


pli: Ayaṁ kho pana phasso anicco saṅkhato paṭiccasamuppanno.


pli: Aniccaṁ kho pana saṅkhataṁ paṭiccasamuppannaṁ phassaṁ paṭicca uppannā sukhā vedanā kuto niccā bhavissatī’ti.


pli: So phasse ca sukhāya ca vedanāya aniccānupassī viharati, vayānupassī viharati, virāgānupassī viharati, nirodhānupassī viharati, paṭinissaggānupassī viharati.


pli: Tassa phasse ca sukhāya ca vedanāya aniccānupassino viharato, vayānupassino viharato, virāgānupassino viharato, nirodhānupassino viharato, paṭinissaggānupassino viharato yo phasse ca sukhāya ca vedanāya rāgānusayo, so pahīyati.


pli: Tassa ce, bhikkhave, bhikkhuno evaṁ satassa …pe…


pli: viharato uppajjati dukkhā vedanā …pe…


pli: uppajjati adukkhamasukhā vedanā.


pli: ‘uppannā kho myāyaṁ adukkhamasukhā vedanā;


pli: (Yathā purimasutte, tathā vitthāretabbo.)


pli: Kāyassa bhedā uddhaṁ jīvitapariyādānā idheva sabbavedayitāni anabhinanditāni sītībhavissantī’ti pajānāti.


pli: Seyyathāpi, bhikkhave, telañca paṭicca vaṭṭiñca paṭicca telappadīpo jhāyeyya,


pli: tasseva telassa ca vaṭṭiyā ca pariyādānā anāhāro nibbāyeyya;


pli: evameva kho, bhikkhave, bhikkhu kāyapariyantikaṁ vedanaṁ vedayamāno ‘kāyapariyantikaṁ vedanaṁ vedayāmī’ti pajānāti. Jīvitapariyantikaṁ vedanaṁ vedayamāno ‘jīvitapariyantikaṁ vedanaṁ vedayāmī’ti pajānāti.


pli: ‘Kāyassa bhedā uddhaṁ jīvitapariyādānā idheva sabbavedayitāni anabhinanditāni sītībhavissantī’ti pajānātī”ti.


pli: Aṭṭhamaṁ.


title_pli: Saṁyutta Nikāya 36.9 1. Sagāthāvagga

pli: Saṁyutta Nikāya 36.9


pli: 1. Sagāthāvagga


pli: Aniccasutta


pli: “Tisso imā, bhikkhave, vedanā aniccā saṅkhatā paṭiccasamuppannā khayadhammā vayadhammā virāgadhammā nirodhadhammā.


pli: Katamā tisso?


pli: Sukhā vedanā, dukkhā vedanā, adukkhamasukhā vedanā—


pli: imā kho, bhikkhave, tisso vedanā aniccā saṅkhatā paṭiccasamuppannā khayadhammā vayadhammā virāgadhammā nirodhadhammā”ti.


pli: Navamaṁ.


title_pli: Saṁyutta Nikāya 37.1 1. Paṭhamapeyyālavagga

pli: Saṁyutta Nikāya 37.1


pli: 1. Paṭhamapeyyālavagga


pli: Mātugāmasutta


pli: “Pañcahi, bhikkhave, aṅgehi samannāgato mātugāmo ekantaamanāpo hoti purisassa.


pli: Katamehi pañcahi?


pli: Na ca rūpavā hoti, na ca bhogavā hoti, na ca sīlavā hoti, alaso ca hoti, pajañcassa na labhati—


pli: imehi kho, bhikkhave, pañcahi aṅgehi samannāgato mātugāmo ekantaamanāpo hoti purisassa.


pli: Pañcahi, bhikkhave, aṅgehi samannāgato mātugāmo ekantamanāpo hoti purisassa.


pli: Rūpavā ca hoti, bhogavā ca hoti, sīlavā ca hoti, dakkho ca hoti analaso, pajañcassa labhati—


pli: imehi kho, bhikkhave, pañcahi aṅgehi samannāgato mātugāmo ekantamanāpo hoti purisassā”ti.


pli: Paṭhamaṁ.


title_pli: Saṁyutta Nikāya 37.10 1. Paṭhamapeyyālavagga

pli: Saṁyutta Nikāya 37.10


pli: Dussīlasutta


pli: “Pañcahi, anuruddha, dhammehi samannāgato mātugāmo …pe… nirayaṁ upapajjati.


pli: Assaddho ca hoti, ahiriko ca hoti, anottappī ca hoti, dussīlo ca hoti, duppañño ca hoti—


pli: imehi kho, anuruddha, pañcahi dhammehi samannāgato mātugāmo …pe… nirayaṁ upapajjatī”ti.


pli: Dasamaṁ.


title_pli: Saṁyutta Nikāya 37.11 1. Paṭhamapeyyālavagga

pli: Saṁyutta Nikāya 37.11


pli: 1. Paṭhamapeyyālavagga


pli: Appassutasutta


pli: Assaddho ca hoti, ahiriko ca hoti, anottappī ca hoti, appassuto ca hoti, duppañño ca hoti—


pli: Ekādasamaṁ.


title_pli: Saṁyutta Nikāya 37.12 1. Paṭhamapeyyālavagga

pli: Saṁyutta Nikāya 37.12


pli: Kusītasutta


pli: Katamehi pañcahi?


pli: Assaddho ca hoti, ahiriko ca hoti, anottappī ca hoti, kusīto ca hoti, duppañño ca hoti—


pli: imehi kho, anuruddha, pañcahi dhammehi samannāgato mātugāmo …pe… apāyaṁ duggatiṁ vinipātaṁ nirayaṁ upapajjatī”ti.


pli: Dvādasamaṁ.


title_pli: Saṁyutta Nikāya 37.13 1. Paṭhamapeyyālavagga

pli: Saṁyutta Nikāya 37.13


pli: Muṭṭhassatisutta


pli: “Pañcahi, anuruddha, dhammehi samannāgato mātugāmo …pe… nirayaṁ upapajjati.


pli: Assaddho ca hoti, ahiriko ca hoti, anottappī ca hoti, muṭṭhassati ca hoti, duppañño ca hoti—


pli: imehi kho, anuruddha, pañcahi dhammehi samannāgato mātugāmo …pe… nirayaṁ upapajjatī”ti.


pli: Terasamaṁ.


title_pli: Saṁyutta Nikāya 37.14 1. Paṭhamapeyyālavagga

pli: Saṁyutta Nikāya 37.14


pli: 1. Paṭhamapeyyālavagga


pli: Pañcaverasutta


pli: Pāṇātipātī ca hoti, adinnādāyī ca hoti, kāmesumicchācārī ca hoti, musāvādī ca hoti, surāmerayamajjappamādaṭṭhāyī ca hoti—


pli: imehi kho, anuruddha, pañcahi dhammehi samannāgato mātugāmo kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjatī”ti.


pli: Cuddasamaṁ.


pli: Paṭhamapeyyālavaggo.


pli: Tassuddānaṁ


pli: Mātugāmo puriso ca,


pli: āveṇikā tidhammo ca;


pli: Kodhano upanāhī ca,


pli: issukī maccharena ca;


pli: Aticārī ca dussīlo,


pli: appassuto ca kusīto;


pli: Muṭṭhassati pañcaveraṁ,


pli: kaṇhapakkhe pakāsito.


title_pli: Saṁyutta Nikāya 37.15 2. Dutiyapeyyālavagga

pli: Saṁyutta Nikāya 37.15


pli: 2. Dutiyapeyyālavagga


pli: Akkodhanasutta


pli: Atha kho āyasmā anuruddho yena bhagavā tenupasaṅkami; upasaṅkamitvā …pe… ekamantaṁ nisinno kho āyasmā anuruddho bhagavantaṁ etadavoca:


pli: “idhāhaṁ, bhante, mātugāmaṁ passāmi dibbena cakkhunā visuddhena atikkantamānusakena kāyassa bhedā paraṁ maraṇā sugatiṁ saggaṁ lokaṁ upapajjantaṁ.


pli: Katīhi nu kho, bhante, dhammehi samannāgato mātugāmo kāyassa bhedā paraṁ maraṇā sugatiṁ saggaṁ lokaṁ upapajjatī”ti?


pli: “Pañcahi kho, anuruddha, dhammehi samannāgato mātugāmo kāyassa bhedā paraṁ maraṇā sugatiṁ saggaṁ lokaṁ upapajjati.


pli: Katamehi pañcahi?


pli: Saddho ca hoti, hirimā ca hoti, ottappī ca hoti, akkodhano ca hoti, paññavā ca hoti—


pli: imehi kho, anuruddha, pañcahi dhammehi samannāgato mātugāmo kāyassa bhedā paraṁ maraṇā sugatiṁ saggaṁ lokaṁ upapajjatī”ti.


pli: Paṭhamaṁ.


title_pli: Saṁyutta Nikāya 37.16 2. Dutiyapeyyālavagga

pli: Saṁyutta Nikāya 37.16


pli: Anupanāhīsutta


pli: “Pañcahi, anuruddha, dhammehi samannāgato mātugāmo kāyassa bhedā paraṁ maraṇā sugatiṁ saggaṁ lokaṁ upapajjati.


pli: Saddho ca hoti, hirimā ca hoti, ottappī ca hoti, anupanāhī ca hoti, paññavā ca hoti—


pli: Dutiyaṁ.


title_pli: Saṁyutta Nikāya 37.17 2. Dutiyapeyyālavagga

pli: Saṁyutta Nikāya 37.17


pli: Anissukīsutta


pli: Saddho ca hoti, hirimā ca hoti, ottappī ca hoti, anissukī ca hoti, paññavā ca hoti …pe….


pli: Tatiyaṁ.


title_pli: Saṁyutta Nikāya 37.18 2. Dutiyapeyyālavagga

pli: Saṁyutta Nikāya 37.18


pli: 2. Dutiyapeyyālavagga


pli: Amaccharīsutta


pli: “Amaccharī ca hoti, paññavā ca hoti …pe….


pli: Catutthaṁ.


title_pli: Saṁyutta Nikāya 37.19 2. Dutiyapeyyālavagga

pli: Saṁyutta Nikāya 37.19


pli: Anaticārīsutta


pli: “Anaticārī ca hoti, paññavā ca hoti …pe….


pli: Pañcamaṁ.


title_pli: Saṁyutta Nikāya 37.2 1. Paṭhamapeyyālavagga

pli: Saṁyutta Nikāya 37.2


pli: 1. Paṭhamapeyyālavagga


pli: Purisasutta


pli: “Pañcahi, bhikkhave, aṅgehi samannāgato puriso ekantaamanāpo hoti mātugāmassa.


pli: Katamehi pañcahi?


pli: Na ca rūpavā hoti, na ca bhogavā hoti, na ca sīlavā hoti, alaso ca hoti, pajañcassa na labhati—


pli: imehi kho, bhikkhave, pañcahi aṅgehi samannāgato puriso ekantaamanāpo hoti mātugāmassa.


pli: Pañcahi, bhikkhave, aṅgehi samannāgato puriso ekantamanāpo hoti mātugāmassa.


pli: Rūpavā ca hoti, bhogavā ca hoti, sīlavā ca hoti, dakkho ca hoti analaso, pajañcassa labhati—


pli: imehi kho, bhikkhave, pañcahi aṅgehi samannāgato puriso ekantamanāpo hoti mātugāmassā”ti.


pli: Dutiyaṁ.


title_pli: Saṁyutta Nikāya 37.20 2. Dutiyapeyyālavagga

pli: Saṁyutta Nikāya 37.20


pli: 2. Dutiyapeyyālavagga


pli: Susīlasutta


pli: “Sīlavā ca hoti, paññavā ca hoti …pe….


pli: Chaṭṭhaṁ.


title_pli: Saṁyutta Nikāya 37.21 2. Dutiyapeyyālavagga

pli: Saṁyutta Nikāya 37.21


pli: Bahussutasutta


pli: “Bahussuto ca hoti, paññavā ca hoti …pe….


pli: Sattamaṁ.


title_pli: Saṁyutta Nikāya 37.22 2. Dutiyapeyyālavagga

pli: Saṁyutta Nikāya 37.22


pli: Āraddhavīriyasutta


pli: “Āraddhavīriyo ca hoti, paññavā ca hoti …pe….


pli: Aṭṭhamaṁ.


title_pli: Saṁyutta Nikāya 37.23 2. Dutiyapeyyālavagga

pli: Saṁyutta Nikāya 37.23


pli: Upaṭṭhitassatisutta


pli: “Upaṭṭhitassati ca hoti, paññavā ca hoti …pe…


pli: imehi kho, anuruddha, pañcahi dhammehi samannāgato mātugāmo kāyassa bhedā paraṁ maraṇā sugatiṁ saggaṁ lokaṁ upapajjatī”ti.


pli: Navamaṁ.


pli: Ime aṭṭha suttantasaṅkhepā.


title_pli: Saṁyutta Nikāya 37.24 2. Dutiyapeyyālavagga

pli: Saṁyutta Nikāya 37.24


pli: 2. Dutiyapeyyālavagga


pli: Pañcasīlasutta


pli: “Pañcahi, anuruddha, dhammehi samannāgato mātugāmo kāyassa bhedā paraṁ maraṇā sugatiṁ saggaṁ lokaṁ upapajjati.


pli: Katamehi pañcahi?


pli: Pāṇātipātā paṭivirato ca hoti, adinnādānā paṭivirato ca hoti, kāmesumicchācārā paṭivirato ca hoti, musāvādā paṭivirato ca hoti, surāmerayamajjappamādaṭṭhānā paṭivirato ca hoti—


pli: Dasamaṁ.


pli: Dutiyapeyyālavaggo.


pli: Tassuddānaṁ


pli: Dutiye ca akkodhano,


pli: anupanāhī anissukī;


pli: Amaccharī anaticārī,


pli: sīlavā ca bahussuto;


pli: Vīriyaṁ sati sīlañca,


pli: sukkapakkhe pakāsito.


title_pli: Saṁyutta Nikāya 37.25 3. Balavagga

pli: Saṁyutta Nikāya 37.25


pli: 3. Balavagga


pli: Visāradasutta


pli: “Pañcimāni, bhikkhave, mātugāmassa balāni.


pli: Katamāni pañca?


pli: Rūpabalaṁ, bhogabalaṁ, ñātibalaṁ, puttabalaṁ, sīlabalaṁ—


pli: imāni kho, bhikkhave, pañca mātugāmassa balāni.


pli: Imehi kho, bhikkhave, pañcahi balehi samannāgato mātugāmo visārado agāraṁ ajjhāvasatī”ti.


pli: Paṭhamaṁ.


title_pli: Saṁyutta Nikāya 37.26 3. Balavagga

pli: Saṁyutta Nikāya 37.26


pli: Pasayhasutta


pli: Imehi kho, bhikkhave, pañcahi balehi samannāgato mātugāmo sāmikaṁ pasayha agāraṁ ajjhāvasatī”ti.


pli: Dutiyaṁ.


title_pli: Saṁyutta Nikāya 37.27 3. Balavagga

pli: Saṁyutta Nikāya 37.27


pli: Abhibhuyyasutta


pli: Imehi kho, bhikkhave, pañcahi balehi samannāgato mātugāmo sāmikaṁ abhibhuyya vattatī”ti.


pli: Tatiyaṁ.


title_pli: Saṁyutta Nikāya 37.28 3. Balavagga

pli: Saṁyutta Nikāya 37.28


pli: 3. Balavagga


pli: Ekasutta


pli: “Ekena ca kho, bhikkhave, balena samannāgato puriso mātugāmaṁ abhibhuyya vattati.


pli: Katamena ekena balena?


pli: Issariyabalena abhibhūtaṁ mātugāmaṁ neva rūpabalaṁ tāyati, na bhogabalaṁ tāyati, na ñātibalaṁ tāyati, na puttabalaṁ tāyati, na sīlabalaṁ tāyatī”ti.


pli: Catutthaṁ.


title_pli: Saṁyutta Nikāya 37.29 3. Balavagga

pli: Saṁyutta Nikāya 37.29


pli: Aṅgasutta


pli: “Pañcimāni, bhikkhave, mātugāmassa balāni.


pli: Katamāni pañca?


pli: Rūpabalaṁ, bhogabalaṁ, ñātibalaṁ, puttabalaṁ, sīlabalaṁ.


pli: Rūpabalena ca, bhikkhave, mātugāmo samannāgato hoti, na ca bhogabalena—


pli: evaṁ so tenaṅgena aparipūro hoti.


pli: Yato ca kho, bhikkhave, mātugāmo rūpabalena ca samannāgato hoti, bhogabalena ca—


pli: evaṁ so tenaṅgena paripūro hoti.


pli: Rūpabalena ca, bhikkhave, mātugāmo samannāgato hoti, bhogabalena ca, na ca ñātibalena—


pli: Yato ca kho, bhikkhave, mātugāmo rūpabalena ca samannāgato hoti, bhogabalena ca, ñātibalena ca—


pli: Rūpabalena ca, bhikkhave, mātugāmo samannāgato hoti, bhogabalena ca, ñātibalena ca, na ca puttabalena—


pli: Yato ca kho, bhikkhave, mātugāmo rūpabalena ca samannāgato hoti, bhogabalena ca, ñātibalena ca, puttabalena ca—


pli: Rūpabalena ca, bhikkhave, mātugāmo samannāgato hoti, bhogabalena ca, ñātibalena ca, puttabalena ca, na ca sīlabalena—


pli: Yato ca kho, bhikkhave, mātugāmo rūpabalena ca samannāgato hoti, bhogabalena ca, ñātibalena ca, puttabalena ca, sīlabalena ca—


pli: Imāni kho, bhikkhave, pañca mātugāmassa balānī”ti.


pli: Pañcamaṁ.


title_pli: Saṁyutta Nikāya 37.3 1. Paṭhamapeyyālavagga

pli: Saṁyutta Nikāya 37.3


pli: 1. Paṭhamapeyyālavagga


pli: Āveṇikadukkhasutta


pli: “Pañcimāni, bhikkhave, mātugāmassa āveṇikāni dukkhāni, yāni mātugāmo paccanubhoti, aññatreva purisehi.


pli: Katamāni pañca?


pli: Idha, bhikkhave, mātugāmo daharova samāno patikulaṁ gacchati, ñātakehi vinā hoti.


pli: Idaṁ, bhikkhave, mātugāmassa paṭhamaṁ āveṇikaṁ dukkhaṁ, yaṁ mātugāmo paccanubhoti, aññatreva purisehi.


pli: Puna caparaṁ, bhikkhave, mātugāmo utunī hoti.


pli: Idaṁ, bhikkhave, mātugāmassa dutiyaṁ āveṇikaṁ dukkhaṁ, yaṁ mātugāmo paccanubhoti, aññatreva purisehi.


pli: Puna caparaṁ, bhikkhave, mātugāmo gabbhinī hoti.


pli: Idaṁ, bhikkhave, mātugāmassa tatiyaṁ āveṇikaṁ dukkhaṁ, yaṁ mātugāmo paccanubhoti, aññatreva purisehi.


pli: Puna caparaṁ, bhikkhave, mātugāmo vijāyati.


pli: Idaṁ, bhikkhave, mātugāmassa catutthaṁ āveṇikaṁ dukkhaṁ, yaṁ mātugāmo paccanubhoti, aññatreva purisehi.


pli: Puna caparaṁ, bhikkhave, mātugāmo purisassa pāricariyaṁ upeti.


pli: Idaṁ kho, bhikkhave, mātugāmassa pañcamaṁ āveṇikaṁ dukkhaṁ, yaṁ mātugāmo paccanubhoti, aññatreva purisehi.


pli: Imāni kho, bhikkhave, pañca mātugāmassa āveṇikāni dukkhāni, yāni mātugāmo paccanubhoti, aññatreva purisehī”ti.


pli: Tatiyaṁ.


title_pli: Saṁyutta Nikāya 37.30 3. Balavagga

pli: Saṁyutta Nikāya 37.30


pli: 3. Balavagga


pli: Nāsentisutta


pli: “Pañcimāni, bhikkhave, mātugāmassa balāni.


pli: Katamāni pañca?


pli: Rūpabalaṁ, bhogabalaṁ, ñātibalaṁ, puttabalaṁ, sīlabalaṁ.


pli: Rūpabalena ca, bhikkhave, mātugāmo samannāgato hoti, na ca sīlabalena, nāsenteva naṁ, kule na vāsenti.


pli: Rūpabalena ca, bhikkhave, mātugāmo samannāgato hoti, bhogabalena ca, na ca sīlabalena, nāsenteva naṁ, kule na vāsenti.


pli: Rūpabalena ca, bhikkhave, mātugāmo samannāgato hoti, bhogabalena ca, ñātibalena ca, na ca sīlabalena, nāsenteva naṁ, kule na vāsenti.


pli: Rūpabalena ca, bhikkhave, mātugāmo samannāgato hoti, bhogabalena ca, ñātibalena ca, puttabalena ca, na ca sīlabalena, nāsenteva naṁ, kule na vāsenti.


pli: Sīlabalena ca, bhikkhave, mātugāmo samannāgato hoti, na ca rūpabalena, vāsenteva naṁ, kule na nāsenti.


pli: Sīlabalena ca, bhikkhave, mātugāmo samannāgato hoti, na ca bhogabalena, vāsenteva naṁ, kule na nāsenti.


pli: Sīlabalena ca, bhikkhave, mātugāmo samannāgato hoti, na ca ñātibalena, vāsenteva naṁ, kule na nāsenti.


pli: Sīlabalena ca, bhikkhave, mātugāmo samannāgato hoti, na ca puttabalena, vāsenteva naṁ, kule na nāsenti.


pli: Imāni kho, bhikkhave, pañca mātugāmassa balānī”ti.


pli: Chaṭṭhaṁ.


title_pli: Saṁyutta Nikāya 37.31 3. Balavagga

pli: Saṁyutta Nikāya 37.31


pli: Hetusutta


pli: Na, bhikkhave, mātugāmo rūpabalahetu vā bhogabalahetu vā ñātibalahetu vā puttabalahetu vā kāyassa bhedā paraṁ maraṇā sugatiṁ saggaṁ lokaṁ upapajjati.


pli: Sīlabalahetu kho, bhikkhave, mātugāmo kāyassa bhedā paraṁ maraṇā sugatiṁ saggaṁ lokaṁ upapajjati.


pli: Sattamaṁ.


title_pli: Saṁyutta Nikāya 37.32 3. Balavagga

pli: Saṁyutta Nikāya 37.32


pli: 3. Balavagga


pli: Ṭhānasutta


pli: “Pañcimāni, bhikkhave, ṭhānāni dullabhāni akatapuññena mātugāmena.


pli: Katamāni pañca?


pli: Patirūpe kule jāyeyyanti—


pli: idaṁ, bhikkhave, paṭhamaṁ ṭhānaṁ dullabhaṁ akatapuññena mātugāmena.


pli: Patirūpe kule jāyitvā patirūpaṁ kulaṁ gaccheyyanti—


pli: idaṁ, bhikkhave, dutiyaṁ ṭhānaṁ dullabhaṁ akatapuññena mātugāmena.


pli: Patirūpe kule jāyitvā, patirūpaṁ kulaṁ gantvā, asapatti agāraṁ ajjhāvaseyyanti—


pli: idaṁ, bhikkhave, tatiyaṁ ṭhānaṁ dullabhaṁ akatapuññena mātugāmena.


pli: Patirūpe kule jāyitvā, patirūpaṁ kulaṁ gantvā, asapatti agāraṁ ajjhāvasantī puttavatī assanti—


pli: idaṁ, bhikkhave, catutthaṁ ṭhānaṁ dullabhaṁ akatapuññena mātugāmena.


pli: Patirūpe kule jāyitvā, patirūpaṁ kulaṁ gantvā, asapatti agāraṁ ajjhāvasantī puttavatī samānā sāmikaṁ abhibhuyya vatteyyanti—


pli: idaṁ, bhikkhave, pañcamaṁ ṭhānaṁ dullabhaṁ akatapuññena mātugāmena.


pli: Imāni kho, bhikkhave, pañca ṭhānāni dullabhāni akatapuññena mātugāmenāti.


pli: Pañcimāni, bhikkhave, ṭhānāni sulabhāni katapuññena mātugāmena.


pli: idaṁ, bhikkhave, paṭhamaṁ ṭhānaṁ sulabhaṁ katapuññena mātugāmena.


pli: idaṁ, bhikkhave, dutiyaṁ ṭhānaṁ sulabhaṁ katapuññena mātugāmena.


pli: Patirūpe kule jāyitvā patirūpaṁ kulaṁ gantvā asapatti agāraṁ ajjhāvaseyyanti—


pli: idaṁ, bhikkhave, tatiyaṁ ṭhānaṁ sulabhaṁ katapuññena mātugāmena.


pli: Patirūpe kule jāyitvā patirūpaṁ kulaṁ gantvā asapatti agāraṁ ajjhāvasantī puttavatī assanti—


pli: idaṁ, bhikkhave, catutthaṁ ṭhānaṁ sulabhaṁ katapuññena mātugāmena.


pli: Patirūpe kule jāyitvā patirūpaṁ kulaṁ gantvā asapatti agāraṁ ajjhāvasantī puttavatī samānā sāmikaṁ abhibhuyya vatteyyanti—


pli: idaṁ, bhikkhave, pañcamaṁ ṭhānaṁ sulabhaṁ katapuññena mātugāmena.


pli: Imāni kho, bhikkhave, pañca ṭhānāni sulabhāni katapuññena mātugāmenā”ti.


pli: Aṭṭhamaṁ.


title_pli: Saṁyutta Nikāya 37.33 3. Balavagga

pli: Saṁyutta Nikāya 37.33


pli: 3. Balavagga


pli: Pañcasīlavisāradasutta


pli: “Pañcahi, bhikkhave, dhammehi samannāgato mātugāmo visārado agāraṁ ajjhāvasati.


pli: Katamehi pañcahi?


pli: Pāṇātipātā paṭivirato ca hoti, adinnādānā paṭivirato ca hoti, kāmesumicchācārā paṭivirato ca hoti, musāvādā paṭivirato ca hoti, surāmerayamajjappamādaṭṭhānā paṭivirato ca hoti—


pli: imehi kho, bhikkhave, pañcahi dhammehi samannāgato mātugāmo visārado agāraṁ ajjhāvasatī”ti.


pli: Navamaṁ.


title_pli: Saṁyutta Nikāya 37.34 3. Balavagga

pli: Saṁyutta Nikāya 37.34


pli: Vaḍḍhīsutta


pli: “Pañcahi, bhikkhave, vaḍḍhīhi vaḍḍhamānā ariyasāvikā ariyāya vaḍḍhiyā vaḍḍhati sārādāyinī ca hoti varādāyinī ca kāyassa.


pli: Saddhāya vaḍḍhati, sīlena vaḍḍhati, sutena vaḍḍhati, cāgena vaḍḍhati, paññāya vaḍḍhati—


pli: imehi kho, bhikkhave, pañcahi vaḍḍhīhi vaḍḍhamānā ariyasāvikā ariyāya vaḍḍhiyā vaḍḍhati, sārādāyinī ca hoti, varādāyinī ca kāyassāti.


pli: Saddhāya sīlena ca yādha vaḍḍhati,


pli: Paññāya cāgena sutena cūbhayaṁ;


pli: Sā tādisī sīlavatī upāsikā,


pli: Ādīyati sāramidheva attano”ti.


pli: Dasamaṁ.


pli: Balavaggo tatiyo.


pli: Tassuddānaṁ


pli: Visāradā pasayha abhibhuyya,


pli: Ekaṁ aṅgena pañcamaṁ;


pli: Nāsenti hetu ṭhānañca,


pli: Visārado vaḍḍhinā dasāti.


pli: Mātugāmasaṁyuttaṁ samattaṁ.


title_pli: Saṁyutta Nikāya 37.4 1. Paṭhamapeyyālavagga

pli: Saṁyutta Nikāya 37.4


pli: 1. Paṭhamapeyyālavagga


pli: Tīhidhammehisutta


pli: “Tīhi, bhikkhave, dhammehi samannāgato mātugāmo yebhuyyena kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati.


pli: Katamehi tīhi?


pli: Idha, bhikkhave, mātugāmo pubbaṇhasamayaṁ maccheramalapariyuṭṭhitena cetasā agāraṁ ajjhāvasati.


pli: Majjhanhikasamayaṁ issāpariyuṭṭhitena cetasā agāraṁ ajjhāvasati.


pli: Sāyanhasamayaṁ kāmarāgapariyuṭṭhitena cetasā agāraṁ ajjhāvasati.


pli: Imehi kho, bhikkhave, tīhi dhammehi samannāgato mātugāmo yebhuyyena kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjatī”ti.


pli: Catutthaṁ.


title_pli: Saṁyutta Nikāya 37.5 1. Paṭhamapeyyālavagga

pli: Saṁyutta Nikāya 37.5


pli: Kodhanasutta


pli: Atha kho āyasmā anuruddho yena bhagavā tenupasaṅkami; upasaṅkamitvā ekamantaṁ nisīdi. Ekamantaṁ nisinno kho āyasmā anuruddho bhagavantaṁ etadavoca:


pli: “idhāhaṁ, bhante, mātugāmaṁ passāmi dibbena cakkhunā visuddhena atikkantamānusakena kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjantaṁ.


pli: Katīhi nu kho, bhante, dhammehi samannāgato mātugāmo kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjatī”ti?


pli: “Pañcahi kho, anuruddha, dhammehi samannāgato mātugāmo kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati.


pli: Katamehi pañcahi?


pli: Assaddho ca hoti, ahiriko ca hoti, anottappī ca hoti, kodhano ca hoti, duppañño ca hoti—


pli: imehi kho, anuruddha, pañcahi dhammehi samannāgato mātugāmo kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjatī”ti.


pli: Pañcamaṁ.


title_pli: Saṁyutta Nikāya 37.6 1. Paṭhamapeyyālavagga

pli: Saṁyutta Nikāya 37.6


pli: 1. Paṭhamapeyyālavagga


pli: Upanāhīsutta


pli: “Pañcahi, anuruddha, dhammehi samannāgato mātugāmo kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati.


pli: Assaddho ca hoti, ahiriko ca hoti, anottappī ca hoti, upanāhī ca hoti, duppañño ca hoti—


pli: Chaṭṭhaṁ.


title_pli: Saṁyutta Nikāya 37.7 1. Paṭhamapeyyālavagga

pli: Saṁyutta Nikāya 37.7


pli: Issukīsutta


pli: Assaddho ca hoti, ahiriko ca hoti, anottappī ca hoti, issukī ca hoti, duppañño ca hoti—


pli: Sattamaṁ.


title_pli: Saṁyutta Nikāya 37.8 1. Paṭhamapeyyālavagga

pli: Saṁyutta Nikāya 37.8


pli: Maccharīsutta


pli: Assaddho ca hoti, ahiriko ca hoti, anottappī ca hoti, maccharī ca hoti, duppañño ca hoti—


pli: imehi kho, anuruddha, pañcahi dhammehi samannāgato mātugāmo …pe…


pli: apāyaṁ duggatiṁ vinipātaṁ nirayaṁ upapajjatī”ti.


pli: Aṭṭhamaṁ.


title_pli: Saṁyutta Nikāya 37.9 1. Paṭhamapeyyālavagga

pli: Saṁyutta Nikāya 37.9


pli: Aticārīsutta


pli: “Pañcahi, anuruddha, dhammehi samannāgato mātugāmo …pe… apāyaṁ duggatiṁ vinipātaṁ nirayaṁ upapajjati.


pli: Katamehi pañcahi?


pli: Assaddho ca hoti, ahiriko ca hoti, anottappī ca hoti, aticārī ca hoti, duppañño ca hoti—


pli: imehi kho, anuruddha, pañcahi dhammehi samannāgato mātugāmo …pe… upapajjatī”ti.


pli: Navamaṁ.


title_pli: Saṁyutta Nikāya 38.1 1. Jambukhādakavagga

pli: Saṁyutta Nikāya 38.1


pli: 1. Jambukhādakavagga


pli: Nibbānapañhāsutta


pli: Ekaṁ samayaṁ āyasmā sāriputto magadhesu viharati nālakagāmake.


pli: Atha kho jambukhādako paribbājako yenāyasmā sāriputto tenupasaṅkami; upasaṅkamitvā āyasmatā sāriputtena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho jambukhādako paribbājako āyasmantaṁ sāriputtaṁ etadavoca:


pli: “‘Nibbānaṁ, nibbānan’ti, āvuso sāriputta, vuccati.


pli: Katamaṁ nu kho, āvuso, nibbānan”ti?


pli: “Yo kho, āvuso, rāgakkhayo dosakkhayo mohakkhayo—


pli: idaṁ vuccati nibbānan”ti.


pli: “Atthi panāvuso, maggo atthi paṭipadā etassa nibbānassa sacchikiriyāyā”ti?


pli: “Atthi kho, āvuso, maggo atthi paṭipadā etassa nibbānassa sacchikiriyāyā”ti.


pli: “Katamo panāvuso, maggo katamā paṭipadā etassa nibbānassa sacchikiriyāyā”ti?


pli: “Ayameva kho, āvuso, ariyo aṭṭhaṅgiko maggo etassa nibbānassa sacchikiriyāya, seyyathidaṁ—


pli: sammādiṭṭhi sammāsaṅkappo sammāvācā sammākammanto sammāājīvo sammāvāyāmo sammāsati sammāsamādhi.


pli: Ayaṁ kho, āvuso, maggo ayaṁ paṭipadā etassa nibbānassa sacchikiriyāyā”ti.


pli: “Bhaddako, āvuso, maggo bhaddikā paṭipadā etassa nibbānassa sacchikiriyāya.


pli: Alañca panāvuso sāriputta, appamādāyā”ti.


pli: Paṭhamaṁ.


title_pli: Saṁyutta Nikāya 38.10 1. Jambukhādakavagga

pli: Saṁyutta Nikāya 38.10


pli: 1. Jambukhādakavagga


pli: Taṇhāpañhāsutta


pli: “‘Taṇhā, taṇhā’ti, āvuso sāriputta, vuccati.


pli: Katamā nu kho, āvuso, taṇhā”ti?


pli: “Tisso imā, āvuso, taṇhā.


pli: Kāmataṇhā, bhavataṇhā, vibhavataṇhā—


pli: imā kho, āvuso, tisso taṇhā”ti.


pli: “Atthi panāvuso, maggo atthi paṭipadā, etāsaṁ taṇhānaṁ pahānāyā”ti?


pli: “Atthi kho, āvuso, maggo atthi paṭipadā, etāsaṁ taṇhānaṁ pahānāyā”ti.


pli: “Katamo panāvuso, maggo katamā paṭipadā, etāsaṁ taṇhānaṁ pahānāyā”ti?


pli: “Ayameva kho, āvuso, ariyo aṭṭhaṅgiko maggo, etāsaṁ taṇhānaṁ pahānāya, seyyathidaṁ—


pli: sammādiṭṭhi …pe… sammāsamādhi.


pli: Ayaṁ kho, āvuso, maggo ayaṁ paṭipadā, etāsaṁ taṇhānaṁ pahānāyā”ti.


pli: “Bhaddako, āvuso, maggo bhaddikā paṭipadā, etāsaṁ taṇhānaṁ pahānāya.


pli: Alañca panāvuso sāriputta, appamādāyā”ti.


pli: Dasamaṁ.


title_pli: Saṁyutta Nikāya 38.11 1. Jambukhādakavagga

pli: Saṁyutta Nikāya 38.11


pli: 1. Jambukhādakavagga


pli: Oghapañhāsutta


pli: “‘Ogho, ogho’ti, āvuso sāriputta, vuccati.


pli: Katamo nu kho, āvuso, ogho”ti?


pli: “Cattārome, āvuso, oghā.


pli: Kāmogho, bhavogho, diṭṭhogho, avijjogho—


pli: ime kho, āvuso, cattāro oghā”ti.


pli: “Atthi panāvuso, maggo atthi paṭipadā, etesaṁ oghānaṁ pahānāyā”ti?


pli: “Atthi kho, āvuso, maggo atthi paṭipadā, etesaṁ oghānaṁ pahānāyā”ti.


pli: “Katamo panāvuso, maggo katamā paṭipadā, etesaṁ oghānaṁ pahānāyā”ti?


pli: “Ayameva kho, āvuso, ariyo aṭṭhaṅgiko maggo, etesaṁ oghānaṁ pahānāya, seyyathidaṁ—


pli: sammādiṭṭhi …pe… sammāsamādhi.


pli: Ayaṁ kho, āvuso, maggo ayaṁ paṭipadā, etesaṁ oghānaṁ pahānāyā”ti.


pli: “Bhaddako, āvuso, maggo bhaddikā paṭipadā, etesaṁ oghānaṁ pahānāya.


pli: Alañca panāvuso sāriputta, appamādāyā”ti.


pli: Ekādasamaṁ.


title_pli: Saṁyutta Nikāya 38.12 1. Jambukhādakavagga

pli: Saṁyutta Nikāya 38.12


pli: 1. Jambukhādakavagga


pli: Upādānapañhāsutta


pli: “‘Upādānaṁ, upādānan’ti, āvuso sāriputta, vuccati.


pli: Katamaṁ nu kho, āvuso, upādānan”ti?


pli: “Cattārimāni, āvuso, upādānāni.


pli: Kāmupādānaṁ, diṭṭhupādānaṁ sīlabbatupādānaṁ, attavādupādānaṁ—


pli: imāni kho, āvuso, cattāri upādānānī”ti.


pli: “Atthi panāvuso, maggo atthi paṭipadā, etesaṁ upādānānaṁ pahānāyā”ti?


pli: “Atthi kho, āvuso, maggo atthi paṭipadā, etesaṁ upādānānaṁ pahānāyā”ti.


pli: “Katamo panāvuso, maggo katamā paṭipadā, etesaṁ upādānānaṁ pahānāyā”ti?


pli: “Ayameva kho, āvuso, ariyo aṭṭhaṅgiko maggo, etesaṁ upādānānaṁ pahānāya, seyyathidaṁ—


pli: sammādiṭṭhi …pe… sammāsamādhi.


pli: Ayaṁ kho, āvuso, maggo ayaṁ paṭipadā, etesaṁ upādānānaṁ pahānāyā”ti.


pli: “Bhaddako, āvuso, maggo bhaddikā paṭipadā, etesaṁ upādānānaṁ pahānāya.


pli: Alañca panāvuso sāriputta, appamādāyā”ti.


pli: Dvādasamaṁ.


title_pli: Saṁyutta Nikāya 38.13 1. Jambukhādakavagga

pli: Saṁyutta Nikāya 38.13


pli: 1. Jambukhādakavagga


pli: Bhavapañhāsutta


pli: “‘Bhavo, bhavo’ti, āvuso sāriputta, vuccati.


pli: Katamo nu kho, āvuso, bhavo”ti?


pli: “Tayome, āvuso, bhavā.


pli: Kāmabhavo, rūpabhavo, arūpabhavo—


pli: ime kho, āvuso, tayo bhavā”ti.


pli: “Atthi panāvuso, maggo atthi paṭipadā, etesaṁ bhavānaṁ pariññāyā”ti?


pli: “Atthi kho, āvuso, maggo atthi paṭipadā, etesaṁ bhavānaṁ pariññāyā”ti.


pli: “Katamo, panāvuso, maggo katamā paṭipadā, etesaṁ bhavānaṁ pariññāyā”ti?


pli: “Ayameva kho, āvuso, ariyo aṭṭhaṅgiko maggo, etesaṁ bhavānaṁ pariññāya, seyyathidaṁ—


pli: sammādiṭṭhi …pe… sammāsamādhi.


pli: Ayaṁ kho, āvuso, maggo ayaṁ paṭipadā, etesaṁ bhavānaṁ pariññāyā”ti.


pli: “Bhaddako, āvuso, maggo bhaddikā paṭipadā, etesaṁ bhavānaṁ pariññāya.


pli: Alañca panāvuso sāriputta, appamādāyā”ti.


pli: Terasamaṁ.


title_pli: Saṁyutta Nikāya 38.14 1. Jambukhādakavagga

pli: Saṁyutta Nikāya 38.14


pli: 1. Jambukhādakavagga


pli: Dukkhapañhāsutta


pli: “‘Dukkhaṁ, dukkhan’ti, āvuso sāriputta, vuccati.


pli: Katamaṁ nu kho, āvuso, dukkhan”ti?


pli: “Tisso imā, āvuso, dukkhatā.


pli: imā kho, āvuso, tisso dukkhatā”ti.


pli: “Atthi panāvuso maggo atthi paṭipadā, etāsaṁ dukkhatānaṁ pariññāyā”ti?


pli: “Atthi kho, āvuso, maggo atthi paṭipadā, etāsaṁ dukkhatānaṁ pariññāyā”ti.


pli: “Katamo panāvuso, maggo katamā paṭipadā, etāsaṁ dukkhatānaṁ pariññāyā”ti?


pli: “Ayameva kho, āvuso, ariyo aṭṭhaṅgiko maggo, etāsaṁ dukkhatānaṁ pariññāya, seyyathidaṁ—


pli: Ayaṁ kho, āvuso, maggo ayaṁ paṭipadā, etāsaṁ dukkhatānaṁ pariññāyā”ti.


pli: “Bhaddako, āvuso, maggo bhaddikā paṭipadā, etāsaṁ dukkhatānaṁ pariññāya.


pli: Cuddasamaṁ.


title_pli: Saṁyutta Nikāya 38.15 1. Jambukhādakavagga

pli: Saṁyutta Nikāya 38.15


pli: Sakkāyapañhāsutta


pli: “‘Sakkāyo, sakkāyo’ti, āvuso sāriputta, vuccati.


pli: Katamo nu kho, āvuso, sakkāyo”ti?


pli: “Pañcime, āvuso, upādānakkhandhā sakkāyo vutto bhagavatā, seyyathidaṁ—


pli: rūpupādānakkhandho, vedanupādānakkhandho, saññupādānakkhandho, saṅkhārupādānakkhandho, viññāṇupādānakkhandho.


pli: Ime kho, āvuso, pañcupādānakkhandhā sakkāyo vutto bhagavatā”ti.


pli: “Atthi panāvuso, maggo atthi paṭipadā, etassa sakkāyassa pariññāyā”ti?


pli: “Atthi kho, āvuso, maggo atthi paṭipadā, etassa sakkāyassa pariññāyā”ti.


pli: “Katamo panāvuso, maggo katamā paṭipadā, etassa sakkāyassa pariññāyā”ti?


pli: “Ayameva kho, āvuso, ariyo aṭṭhaṅgiko maggo, etassa sakkāyassa pariññāya, seyyathidaṁ—


pli: sammādiṭṭhi …pe… sammāsamādhi.


pli: Ayaṁ kho, āvuso, maggo ayaṁ paṭipadā, etassa sakkāyassa pariññāyā”ti.


pli: “Bhaddako, āvuso, maggo bhaddikā paṭipadā, etassa sakkāyassa pariññāya.


pli: Alañca panāvuso sāriputta, appamādāyā”ti.


pli: Pannarasamaṁ.


title_pli: Saṁyutta Nikāya 38.16 1. Jambukhādakavagga

pli: Saṁyutta Nikāya 38.16


pli: 1. Jambukhādakavagga


pli: Dukkarapañhāsutta


pli: “Kiṁ nu kho, āvuso sāriputta, imasmiṁ dhammavinaye dukkaran”ti?


pli: “Pabbajjā kho, āvuso, imasmiṁ dhammavinaye dukkarā”ti.


pli: “Pabbajitena panāvuso, kiṁ dukkaran”ti?


pli: “Pabbajitena kho, āvuso, abhirati dukkarā”ti.


pli: “Abhiratena panāvuso, kiṁ dukkaran”ti?


pli: “Abhiratena kho, āvuso, dhammānudhammappaṭipatti dukkarā”ti.


pli: “Kīvaciraṁ panāvuso, dhammānudhammappaṭipanno bhikkhu arahaṁ assā”ti?


pli: “Naciraṁ, āvuso”ti.


pli: Soḷasamaṁ.


pli: Jambukhādakasaṁyuttaṁ samattaṁ.


pli: Tassuddānaṁ


pli: Nibbānaṁ arahattañca,


pli: dhammavādī kimatthiyaṁ;


pli: Assāso paramassāso,


pli: vedanā āsavāvijjā;


pli: Taṇhā oghā upādānaṁ,


pli: bhavo dukkhañca sakkāyo.


pli: Imasmiṁ dhammavinaye dukkaranti.


title_pli: Saṁyutta Nikāya 38.2 1. Jambukhādakavagga

pli: Saṁyutta Nikāya 38.2


pli: 1. Jambukhādakavagga


pli: Arahattapañhāsutta


pli: “‘Arahattaṁ, arahattan’ti, āvuso sāriputta, vuccati.


pli: Katamaṁ nu kho, āvuso, arahattan”ti?


pli: “Yo kho, āvuso, rāgakkhayo dosakkhayo mohakkhayo—


pli: idaṁ vuccati arahattan”ti.


pli: “Atthi panāvuso, maggo atthi paṭipadā etassa arahattassa sacchikiriyāyā”ti?


pli: “Atthi kho, āvuso, maggo atthi paṭipadā etassa arahattassa sacchikiriyāyā”ti.


pli: “Katamo panāvuso, maggo katamā paṭipadā etassa arahattassa sacchikiriyāyā”ti?


pli: “Ayameva kho, āvuso, ariyo aṭṭhaṅgiko maggo etassa arahattassa sacchikiriyāya, seyyathidaṁ—


pli: sammādiṭṭhi …pe… sammāsamādhi.


pli: Ayaṁ kho, āvuso, maggo, ayaṁ paṭipadā etassa arahattassa sacchikiriyāyā”ti.


pli: “Bhaddako, āvuso, maggo bhaddikā paṭipadā etassa arahattassa sacchikiriyāya.


pli: Alañca panāvuso sāriputta, appamādāyā”ti.


pli: Dutiyaṁ.


title_pli: Saṁyutta Nikāya 38.3 1. Jambukhādakavagga

pli: Saṁyutta Nikāya 38.3


pli: Dhammavādīpañhāsutta


pli: “Ke nu kho, āvuso sāriputta, loke dhammavādino, ke loke suppaṭipannā, ke loke sugatā”ti?


pli: “Ye kho, āvuso, rāgappahānāya dhammaṁ desenti, dosappahānāya dhammaṁ desenti, mohappahānāya dhammaṁ desenti, te loke dhammavādino.


pli: Ye kho, āvuso, rāgassa pahānāya paṭipannā, dosassa pahānāya paṭipannā, mohassa pahānāya paṭipannā, te loke suppaṭipannā.


pli: Yesaṁ kho, āvuso, rāgo pahīno ucchinnamūlo tālāvatthukato anabhāvaṅkato āyatiṁ anuppādadhammo, doso pahīno ucchinnamūlo tālāvatthukato anabhāvaṅkato āyatiṁ anuppādadhammo, moho pahīno ucchinnamūlo tālāvatthukato anabhāvaṅkato āyatiṁ anuppādadhammo, te loke sugatā”ti.


pli: “Atthi panāvuso, maggo atthi paṭipadā etassa rāgassa dosassa mohassa pahānāyā”ti?


pli: “Atthi kho, āvuso, maggo atthi paṭipadā etassa rāgassa dosassa mohassa pahānāyā”ti.


pli: “Katamo panāvuso, maggo katamā paṭipadā etassa rāgassa dosassa mohassa pahānāyā”ti?


pli: “Ayameva kho, āvuso, ariyo aṭṭhaṅgiko maggo etassa rāgassa dosassa mohassa pahānāya, seyyathidaṁ—


pli: Ayaṁ kho, āvuso, maggo ayaṁ paṭipadā etassa rāgassa dosassa mohassa pahānāyā”ti.


pli: “Bhaddako, āvuso, maggo bhaddikā paṭipadā, etassa rāgassa dosassa mohassa pahānāya.


pli: Tatiyaṁ.


title_pli: Saṁyutta Nikāya 38.4 1. Jambukhādakavagga

pli: Saṁyutta Nikāya 38.4


pli: 1. Jambukhādakavagga


pli: Kimatthiyasutta


pli: “Kimatthiyaṁ, āvuso sāriputta, samaṇe gotame brahmacariyaṁ vussatī”ti?


pli: “Dukkhassa kho, āvuso, pariññatthaṁ bhagavati brahmacariyaṁ vussatī”ti.


pli: “Atthi panāvuso, maggo atthi paṭipadā etassa dukkhassa pariññāyā”ti?


pli: “Atthi kho, āvuso, maggo atthi paṭipadā, etassa dukkhassa pariññāyā”ti?


pli: “Katamo panāvuso, maggo katamā paṭipadā, etassa dukkhassa pariññāyā”ti?


pli: “Ayameva kho, āvuso, ariyo aṭṭhaṅgiko maggo, etassa dukkhassa pariññāya, seyyathidaṁ—


pli: sammādiṭṭhi …pe… sammāsamādhi.


pli: Ayaṁ kho, āvuso, maggo ayaṁ paṭipadā etassa dukkhassa pariññāyā”ti.


pli: “Bhaddako, āvuso, maggo bhaddikā paṭipadā, etassa dukkhassa pariññāya.


pli: Alañca panāvuso sāriputta, appamādāyā”ti.


pli: Catutthaṁ.


title_pli: Saṁyutta Nikāya 38.5 1. Jambukhādakavagga

pli: Saṁyutta Nikāya 38.5


pli: Assāsappattasutta


pli: “‘Assāsappatto, assāsappatto’ti, āvuso sāriputta, vuccati.


pli: Kittāvatā nu kho, āvuso, assāsappatto hotī”ti?


pli: “Yato kho, āvuso, bhikkhu channaṁ phassāyatanānaṁ samudayañca atthaṅgamañca assādañca ādīnavañca nissaraṇañca yathābhūtaṁ pajānāti, ettāvatā kho, āvuso, assāsappatto hotī”ti.


pli: “Atthi panāvuso, maggo atthi paṭipadā, etassa assāsassa sacchikiriyāyā”ti?


pli: “Atthi kho, āvuso, maggo atthi paṭipadā, etassa assāsassa sacchikiriyāyā”ti.


pli: “Katamo panāvuso, maggo katamā paṭipadā, etassa assāsassa sacchikiriyāyā”ti?


pli: “Ayameva kho, āvuso, ariyo aṭṭhaṅgiko maggo etassa assāsassa sacchikiriyāya, seyyathidaṁ—


pli: Ayaṁ kho, āvuso, maggo ayaṁ paṭipadā, etassa assāsassa sacchikiriyāyā”ti.


pli: “Bhaddako, āvuso, maggo bhaddikā paṭipadā, etassa assāsassa sacchikiriyāya.


pli: Pañcamaṁ.


title_pli: Saṁyutta Nikāya 38.6 1. Jambukhādakavagga

pli: Saṁyutta Nikāya 38.6


pli: 1. Jambukhādakavagga


pli: Paramassāsappattasutta


pli: “‘Paramassāsappatto, paramassāsappatto’ti, āvuso sāriputta, vuccati.


pli: Kittāvatā nu kho, āvuso, paramassāsappatto hotī”ti?


pli: “Yato kho, āvuso, bhikkhu channaṁ phassāyatanānaṁ samudayañca atthaṅgamañca assādañca ādīnavañca nissaraṇañca yathābhūtaṁ viditvā anupādāvimutto hoti, ettāvatā kho, āvuso, paramassāsappatto hotī”ti.


pli: “Atthi panāvuso, maggo atthi paṭipadā, etassa paramassāsassa sacchikiriyāyā”ti?


pli: “Atthi kho, āvuso, maggo atthi paṭipadā, etassa paramassāsassa sacchikiriyāyā”ti.


pli: “Katamo pana, āvuso, maggo katamā paṭipadā, etassa paramassāsassa sacchikiriyāyā”ti?


pli: “Ayameva kho, āvuso, ariyo aṭṭhaṅgiko maggo etassa paramassāsassa sacchikiriyāya, seyyathidaṁ—


pli: sammādiṭṭhi …pe… sammāsamādhi.


pli: Ayaṁ kho, āvuso, maggo ayaṁ paṭipadā, etassa paramassāsassa sacchikiriyāyā”ti.


pli: “Bhaddako, āvuso, maggo bhaddikā paṭipadā, etassa paramassāsassa sacchikiriyāya.


pli: Alañca panāvuso sāriputta, appamādāyā”ti.


pli: Chaṭṭhaṁ.


title_pli: Saṁyutta Nikāya 38.7 1. Jambukhādakavagga

pli: Saṁyutta Nikāya 38.7


pli: Vedanāpañhāsutta


pli: “‘Vedanā, vedanā’ti, āvuso sāriputta, vuccati.


pli: Katamā nu kho, āvuso, vedanā”ti?


pli: “Tisso imāvuso, vedanā.


pli: Katamā tisso?


pli: Sukhā vedanā, dukkhā vedanā, adukkhamasukhā vedanā—


pli: imā kho, āvuso, tisso vedanā”ti.


pli: “Atthi panāvuso, maggo atthi paṭipadā, etāsaṁ tissannaṁ vedanānaṁ pariññāyā”ti?


pli: “Atthi kho, āvuso, maggo atthi paṭipadā, etāsaṁ tissannaṁ vedanānaṁ pariññāyā”ti.


pli: “Katamo panāvuso, maggo katamā paṭipadā, etāsaṁ tissannaṁ vedanānaṁ pariññāyā”ti?


pli: “Ayameva kho, āvuso, ariyo aṭṭhaṅgiko maggo, etāsaṁ tissannaṁ vedanānaṁ pariññāya, seyyathidaṁ—


pli: sammādiṭṭhi …pe… sammāsamādhi.


pli: Ayaṁ kho, āvuso, maggo ayaṁ paṭipadā, etāsaṁ tissannaṁ vedanānaṁ pariññāyā”ti.


pli: “Bhaddako, āvuso, maggo bhaddikā paṭipadā, etāsaṁ tissannaṁ vedanānaṁ pariññāya.


pli: Alañca panāvuso sāriputta, appamādāyā”ti.


pli: Sattamaṁ.


title_pli: Saṁyutta Nikāya 38.8 1. Jambukhādakavagga

pli: Saṁyutta Nikāya 38.8


pli: 1. Jambukhādakavagga


pli: Āsavapañhāsutta


pli: “‘Āsavo, āsavo’ti, āvuso sāriputta, vuccati.


pli: Katamo nu kho, āvuso, āsavo”ti?


pli: “Tayo me, āvuso, āsavā.


pli: Kāmāsavo, bhavāsavo, avijjāsavo—


pli: ime kho, āvuso, tayo āsavā”ti.


pli: “Atthi panāvuso, maggo atthi paṭipadā etesaṁ āsavānaṁ pahānāyā”ti?


pli: “Atthi kho, āvuso, maggo atthi paṭipadā etesaṁ āsavānaṁ pahānāyā”ti.


pli: “Katamo panāvuso, maggo katamā paṭipadā etesaṁ āsavānaṁ pahānāyā”ti?


pli: “Ayameva kho, āvuso, ariyo aṭṭhaṅgiko maggo etesaṁ āsavānaṁ pahānāya, seyyathidaṁ—


pli: sammādiṭṭhi …pe… sammāsamādhi.


pli: Ayaṁ kho, āvuso, maggo ayaṁ paṭipadā, etesaṁ āsavānaṁ pahānāyā”ti.


pli: “Bhaddako, āvuso, maggo bhaddikā paṭipadā, etesaṁ āsavānaṁ pahānāya.


pli: Alañca panāvuso sāriputta, appamādāyā”ti.


pli: Aṭṭhamaṁ.


title_pli: Saṁyutta Nikāya 38.9 1. Jambukhādakavagga

pli: Saṁyutta Nikāya 38.9


pli: 1. Jambukhādakavagga


pli: Avijjāpañhāsutta


pli: “‘Avijjā, avijjā’ti, āvuso sāriputta, vuccati.


pli: Katamā nu kho, āvuso, avijjā”ti?


pli: “Yaṁ kho, āvuso, dukkhe aññāṇaṁ, dukkhasamudaye aññāṇaṁ, dukkhanirodhe aññāṇaṁ, dukkhanirodhagāminiyā paṭipadāya aññāṇaṁ—


pli: ayaṁ vuccatāvuso, avijjā”ti.


pli: “Atthi panāvuso, maggo atthi paṭipadā, etissā avijjāya pahānāyā”ti?


pli: “Atthi kho, āvuso, maggo atthi paṭipadā, etissā avijjāya pahānāyā”ti.


pli: “Katamo panāvuso, maggo katamā paṭipadā, etissā avijjāya pahānāyā”ti?


pli: “Ayameva kho, āvuso, ariyo aṭṭhaṅgiko maggo, etissā avijjāya pahānāya, seyyathidaṁ—


pli: Ayaṁ kho, āvuso, maggo ayaṁ paṭipadā, etissā avijjāya pahānāyā”ti.


pli: “Bhaddako, āvuso, maggo bhaddikā paṭipadā, etissā avijjāya pahānāya.


pli: Navamaṁ.


title_pli: Saṁyutta Nikāya 39.1 1. Sāmaṇḍakavagga

pli: Saṁyutta Nikāya 39.1


pli: 1. Sāmaṇḍakavagga


pli: Sāmaṇḍakasutta


pli: Ekaṁ samayaṁ āyasmā sāriputto vajjīsu viharati ukkacelāyaṁ gaṅgāya nadiyā tīre.


pli: Atha kho sāmaṇḍako paribbājako yenāyasmā sāriputto tenupasaṅkami; upasaṅkamitvā āyasmatā sāriputtena saddhiṁ sammodi.


pli: Sammodanīyaṁ kathaṁ sāraṇīyaṁ vītisāretvā ekamantaṁ nisīdi. Ekamantaṁ nisinno kho sāmaṇḍako paribbājako āyasmantaṁ sāriputtaṁ etadavoca:


pli: “‘Nibbānaṁ, nibbānan’ti, āvuso sāriputta, vuccati.


pli: Katamaṁ nu kho, āvuso, nibbānan”ti?


pli: “Yo kho, āvuso, rāgakkhayo dosakkhayo mohakkhayo—


pli: idaṁ vuccati nibbānan”ti.


pli: “Atthi panāvuso, maggo atthi paṭipadā, etassa nibbānassa sacchikiriyāyā”ti?


pli: “Atthi kho, āvuso, maggo atthi paṭipadā, etassa nibbānassa sacchikiriyāyā”ti.


pli: “Katamo panāvuso, maggo katamā paṭipadā etassa nibbānassa sacchikiriyāyā”ti?


pli: “Ayameva kho, āvuso, ariyo aṭṭhaṅgiko maggo, etassa nibbānassa sacchikiriyāya, seyyathidaṁ—


pli: sammādiṭṭhi …pe… sammāsamādhi.


pli: Ayaṁ kho, āvuso, maggo ayaṁ paṭipadā, etassa nibbānassa sacchikiriyāyā”ti.


pli: “Bhaddako, āvuso, maggo bhaddikā paṭipadā, etassa nibbānassa sacchikiriyāya.


pli: Alañca panāvuso sāriputta, appamādāyā”ti.


pli: Paṭhamaṁ.


pli: (Yathā jambukhādakasaṁyuttaṁ, tathā vitthāretabbaṁ.)


title_pli: Saṁyutta Nikāya 39.16 1. Sāmaṇḍakavagga

pli: Saṁyutta Nikāya 39.16


pli: 1. Sāmaṇḍakavagga


pli: Dukkarasutta


pli: “Kiṁ nu kho, āvuso sāriputta, imasmiṁ dhammavinaye dukkaran”ti?


pli: “Pabbajjā kho, āvuso, imasmiṁ dhammavinaye dukkarā”ti.


pli: “Pabbajitena panāvuso, kiṁ dukkaran”ti?


pli: “Pabbajitena kho, āvuso, abhirati dukkarā”ti.


pli: “Abhiratena panāvuso, kiṁ dukkaran”ti?


pli: “Abhiratena kho, āvuso, dhammānudhammappaṭipatti dukkarā”ti.


pli: “Kīvaciraṁ panāvuso, dhammānudhammappaṭipanno bhikkhu arahaṁ assā”ti?


pli: “Naciraṁ, āvuso”ti.


pli: Soḷasamaṁ.


pli: (Purimakasadisaṁ uddānaṁ.)


pli: Sāmaṇḍakasaṁyuttaṁ samattaṁ.


title_pli: Saṁyutta Nikāya 4.1 1. Paṭhamavagga

pli: Saṁyutta Nikāya 4.1


pli: 1. Paṭhamavagga


pli: Tapokammasutta


pli: Evaṁ me sutaṁ—


pli: ekaṁ samayaṁ bhagavā uruvelāyaṁ viharati najjā nerañjarāya tīre ajapālanigrodhamūle paṭhamābhisambuddho.


pli: Atha kho bhagavato rahogatassa paṭisallīnassa evaṁ cetaso parivitakko udapādi:


pli: “mutto vatamhi tāya dukkarakārikāya.


pli: Sādhu mutto vatamhi tāya anatthasaṁhitāya dukkarakārikāya.


pli: Sādhu vatamhi mutto bodhiṁ samajjhagan”ti.


pli: Atha kho māro pāpimā bhagavato cetasā cetoparivitakkamaññāya yena bhagavā tenupasaṅkami; upasaṅkamitvā bhagavantaṁ gāthāya ajjhabhāsi:


pli: “Tapokammā apakkamma,


pli: yena sujjhanti māṇavā;


pli: Asuddho maññasi suddho,


pli: suddhimaggā aparaddho”ti.


pli: Atha kho bhagavā “māro ayaṁ pāpimā” iti viditvā māraṁ pāpimantaṁ gāthāhi ajjhabhāsi:


pli: “Anatthasaṁhitaṁ ñatvā,


pli: yaṁ kiñci amaraṁ tapaṁ;


pli: Sabbaṁ natthāvahaṁ hoti,


pli: phiyārittaṁva dhammani.


pli: Sīlaṁ samādhi paññañca,


pli: Maggaṁ bodhāya bhāvayaṁ;


pli: Pattosmi paramaṁ suddhiṁ,


pli: Nihato tvamasi antakā”ti.


pli: Atha kho māro pāpimā “jānāti maṁ bhagavā, jānāti maṁ sugato”ti, dukkhī dummano tatthevantaradhāyīti.


title_pli: Saṁyutta Nikāya 4.10 1. Paṭhamavagga

pli: Saṁyutta Nikāya 4.10


pli: 1. Paṭhamavagga


pli: Dutiyaāyusutta


pli: Evaṁ me sutaṁ—


pli: ekaṁ samayaṁ bhagavā rājagahe viharati veḷuvane kalandakanivāpe.


pli: Tatra kho bhagavā …pe… etadavoca:


pli: “Appamidaṁ, bhikkhave, manussānaṁ āyu.


pli: Gamanīyo samparāyo, kattabbaṁ kusalaṁ, caritabbaṁ brahmacariyaṁ.


pli: Natthi jātassa amaraṇaṁ.


pli: Yo, bhikkhave, ciraṁ jīvati, so vassasataṁ appaṁ vā bhiyyo”ti.


pli: Atha kho māro pāpimā yena bhagavā tenupasaṅkami; upasaṅkamitvā bhagavantaṁ gāthāya ajjhabhāsi:


pli: “Nāccayanti ahorattā,


pli: Jīvitaṁ nūparujjhati;


pli: Āyu anupariyāyati maccānaṁ,


pli: Nemīva rathakubbaran”ti.


pli: “Accayanti ahorattā,


pli: jīvitaṁ uparujjhati;


pli: Āyu khīyati maccānaṁ,


pli: kunnadīnaṁva odakan”ti.


pli: Atha kho māro pāpimā “jānāti maṁ bhagavā, jānāti maṁ sugato”ti dukkhī dummano tatthevantaradhāyīti.


pli: Paṭhamo vaggo.


pli: Tassuddānaṁ


pli: Tapokammañca nāgo ca,


pli: subhaṁ pāsena te duve;


pli: Sappo supati nandanaṁ,


pli: āyunā apare duveti.


title_pli: Saṁyutta Nikāya 4.11 2. Dutiyavagga

pli: Saṁyutta Nikāya 4.11


pli: 2. Dutiyavagga


pli: Pāsāṇasutta


pli: Ekaṁ samayaṁ bhagavā rājagahe viharati gijjhakūṭe pabbate.


pli: Tena kho pana samayena bhagavā rattandhakāratimisāyaṁ abbhokāse nisinno hoti, devo ca ekamekaṁ phusāyati.


pli: Atha kho māro pāpimā bhagavato bhayaṁ chambhitattaṁ lomahaṁsaṁ uppādetukāmo yena bhagavā tenupasaṅkami; upasaṅkamitvā bhagavato avidūre mahante pāsāṇe padālesi.


pli: Atha kho bhagavā “māro ayaṁ pāpimā” iti viditvā māraṁ pāpimantaṁ gāthāya ajjhabhāsi:


pli: “Sacepi kevalaṁ sabbaṁ,


pli: gijjhakūṭaṁ calessasi;


pli: Neva sammāvimuttānaṁ,


pli: buddhānaṁ atthi iñjitan”ti.


pli: Atha kho māro pāpimā “jānāti maṁ bhagavā, jānāti maṁ sugato”ti dukkhī dummano tatthevantaradhāyīti.


title_pli: Saṁyutta Nikāya 4.12 2. Dutiyavagga

pli: Saṁyutta Nikāya 4.12


pli: Kinnusīhasutta


pli: Ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tena kho pana samayena bhagavā mahatiyā parisāya parivuto dhammaṁ deseti.


pli: Atha kho mārassa pāpimato etadahosi:


pli: “ayaṁ kho samaṇo gotamo mahatiyā parisāya parivuto dhammaṁ deseti.


pli: Yannūnāhaṁ yena samaṇo gotamo tenupasaṅkameyyaṁ vicakkhukammāyā”ti.


pli: Atha kho māro pāpimā yena bhagavā tenupasaṅkami; upasaṅkamitvā bhagavantaṁ gāthāya ajjhabhāsi:


pli: “Kinnu sīhova nadasi,


pli: parisāyaṁ visārado;


pli: Paṭimallo hi te atthi,


pli: vijitāvī nu maññasī”ti.


pli: “Nadanti ve mahāvīrā,


pli: parisāsu visāradā;


pli: Tathāgatā balappattā,


pli: tiṇṇā loke visattikan”ti.


pli: Atha kho māro pāpimā “jānāti maṁ bhagavā, jānāti maṁ sugato”ti dukkhī dummano tatthevantaradhāyīti.


title_pli: Saṁyutta Nikāya 4.13 2. Dutiyavagga

pli: Saṁyutta Nikāya 4.13


pli: 2. Dutiyavagga


pli: Sakalikasutta


pli: Evaṁ me sutaṁ—


pli: ekaṁ samayaṁ bhagavā rājagahe viharati maddakucchismiṁ migadāye.


pli: Tena kho pana samayena bhagavato pādo sakalikāya khato hoti,


pli: bhusā sudaṁ bhagavato vedanā vattanti sārīrikā dukkhā tibbā kharā kaṭukā asātā amanāpā.


pli: Tā sudaṁ bhagavā sato sampajāno adhivāseti avihaññamāno.


pli: Atha kho bhagavā catugguṇaṁ saṅghāṭiṁ paññapetvā dakkhiṇena passena sīhaseyyaṁ kappesi pāde pādaṁ accādhāya sato sampajāno.


pli: Atha kho māro pāpimā yena bhagavā tenupasaṅkami; upasaṅkamitvā bhagavantaṁ gāthāya ajjhabhāsi:


pli: “Mandiyā nu kho sesi udāhu kāveyyamatto,


pli: Atthā nu te sampacurā na santi;


pli: Eko vivitte sayanāsanamhi,


pli: Niddāmukho kimidaṁ soppase vā”ti.


pli: “Na mandiyā sayāmi nāpi kāveyyamatto,


pli: Atthaṁ sameccāhamapetasoko;


pli: Sayāmahaṁ sabbabhūtānukampī.


pli: Yesampi sallaṁ urasi paviṭṭhaṁ,


pli: Muhuṁ muhuṁ hadayaṁ vedhamānaṁ;


pli: Tepīdha soppaṁ labhare sasallā,


pli: Tasmā ahaṁ na supe vītasallo.


pli: Jaggaṁ na saṅke napi bhemi sottuṁ,


pli: Rattindivā nānutapanti māmaṁ;


pli: Hāniṁ na passāmi kuhiñci loke,


pli: Tasmā supe sabbabhūtānukampī”ti.


pli: Atha kho māro pāpimā “jānāti maṁ bhagavā, jānāti maṁ sugato”ti dukkhī dummano tatthevantaradhāyīti.


title_pli: Saṁyutta Nikāya 4.14 2. Dutiyavagga

pli: Saṁyutta Nikāya 4.14


pli: 2. Dutiyavagga


pli: Patirūpasutta


pli: Ekaṁ samayaṁ bhagavā kosalesu viharati ekasālāyaṁ brāhmaṇagāme.


pli: Tena kho pana samayena bhagavā mahatiyā gihiparisāya parivuto dhammaṁ deseti.


pli: Atha kho mārassa pāpimato etadahosi:


pli: “ayaṁ kho samaṇo gotamo mahatiyā gihiparisāya parivuto dhammaṁ deseti.


pli: Yannūnāhaṁ yena samaṇo gotamo tenupasaṅkameyyaṁ vicakkhukammāyā”ti.


pli: Atha kho māro pāpimā yena bhagavā tenupasaṅkami; upasaṅkamitvā bhagavantaṁ gāthāya ajjhabhāsi:


pli: “Netaṁ tava patirūpaṁ,


pli: yadaññamanusāsasi;


pli: Anurodhavirodhesu,


pli: mā sajjittho tadācaran”ti.


pli: “Hitānukampī sambuddho,


pli: yadaññamanusāsati;


pli: Anurodhavirodhehi,


pli: vippamutto tathāgato”ti.


pli: Atha kho māro pāpimā “jānāti maṁ bhagavā, jānāti maṁ sugato”ti dukkhī dummano tatthevantaradhāyīti.


title_pli: Saṁyutta Nikāya 4.15 2. Dutiyavagga

pli: Saṁyutta Nikāya 4.15


pli: 2. Dutiyavagga


pli: Mānasasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: “Antalikkhacaro pāso,


pli: yvāyaṁ carati mānaso;


pli: Tena taṁ bādhayissāmi,


pli: na me samaṇa mokkhasī”ti.


pli: “Rūpā saddā rasā gandhā,


pli: Phoṭṭhabbā ca manoramā;


pli: Ettha me vigato chando,


pli: Nihato tvamasi antakā”ti.


title_pli: Saṁyutta Nikāya 4.16 2. Dutiyavagga

pli: Saṁyutta Nikāya 4.16


pli: Pattasutta


pli: Sāvatthinidānaṁ.


pli: Tena kho pana samayena bhagavā pañcannaṁ upādānakkhandhānaṁ upādāya bhikkhūnaṁ dhammiyā kathāya sandasseti samādapeti samuttejeti sampahaṁseti.


pli: Te ca bhikkhū aṭṭhiṁ katvā manasi katvā sabbacetasā samannāharitvā ohitasotā dhammaṁ suṇanti.


pli: Atha kho mārassa pāpimato etadahosi:


pli: “ayaṁ kho samaṇo gotamo pañcannaṁ upādānakkhandhānaṁ upādāya bhikkhūnaṁ dhammiyā kathāya sandasseti samādapeti samuttejeti sampahaṁseti.


pli: Yannūnāhaṁ yena samaṇo gotamo tenupasaṅkameyyaṁ vicakkhukammāyā”ti.


pli: Tena kho pana samayena sambahulā pattā abbhokāse nikkhittā honti.


pli: Atha kho māro pāpimā balībaddavaṇṇaṁ abhinimminitvā yena te pattā tenupasaṅkami.


pli: Atha kho aññataro bhikkhu aññataraṁ bhikkhuṁ etadavoca:


pli: “bhikkhu bhikkhu, eso balībaddo patte bhindeyyā”ti.


pli: Evaṁ vutte, bhagavā taṁ bhikkhuṁ etadavoca:


pli: “na so, bhikkhu, balībaddo.


pli: Māro eso pāpimā tumhākaṁ vicakkhukammāya āgato”ti.


pli: Atha kho bhagavā “māro ayaṁ pāpimā” iti viditvā māraṁ pāpimantaṁ gāthāya ajjhabhāsi:


pli: “Rūpaṁ vedayitaṁ saññā,


pli: viññāṇaṁ yañca saṅkhataṁ;


pli: Nesohamasmi netaṁ me,


pli: evaṁ tattha virajjati.


pli: Evaṁ virattaṁ khemattaṁ,


pli: sabbasaṁyojanātigaṁ;


pli: Anvesaṁ sabbaṭṭhānesu,


pli: mārasenāpi nājjhagā”ti.


pli: Atha kho māro pāpimā …pe… tatthevantaradhāyīti.


title_pli: Saṁyutta Nikāya 4.17 2. Dutiyavagga

pli: Saṁyutta Nikāya 4.17


pli: 2. Dutiyavagga


pli: Chaphassāyatanasutta


pli: Ekaṁ samayaṁ bhagavā vesāliyaṁ viharati mahāvane kūṭāgārasālāyaṁ.


pli: Tena kho pana samayena bhagavā channaṁ phassāyatanānaṁ upādāya bhikkhūnaṁ dhammiyā kathāya sandasseti samādapeti samuttejeti sampahaṁseti.


pli: Te ca bhikkhū aṭṭhiṁ katvā manasi katvā sabbacetasā samannāharitvā ohitasotā dhammaṁ suṇanti.


pli: Atha kho mārassa pāpimato etadahosi:


pli: “ayaṁ kho samaṇo gotamo channaṁ phassāyatanānaṁ upādāya bhikkhūnaṁ dhammiyā kathāya sandasseti samādapeti samuttejeti sappahaṁseti.


pli: Yannūnāhaṁ yena samaṇo gotamo tenupasaṅkameyyaṁ vicakkhukammāyā”ti.


pli: Atha kho māro pāpimā yena bhagavā tenupasaṅkami; upasaṅkamitvā bhagavato avidūre mahantaṁ bhayabheravaṁ saddamakāsi, apissudaṁ pathavī maññe undrīyati. Atha kho aññataro bhikkhu aññataraṁ bhikkhuṁ etadavoca:


pli: “bhikkhu bhikkhu, esā pathavī maññe undrīyatī”ti.


pli: Evaṁ vutte, bhagavā taṁ bhikkhuṁ etadavoca:


pli: “nesā, bhikkhu, pathavī undrīyati.


pli: Māro eso pāpimā tumhākaṁ vicakkhukammāya āgato”ti.


pli: Atha kho bhagavā “māro ayaṁ pāpimā” iti viditvā māraṁ pāpimantaṁ gāthāya ajjhabhāsi:


pli: “Rūpā saddā rasā gandhā,


pli: phassā dhammā ca kevalā;


pli: Etaṁ lokāmisaṁ ghoraṁ,


pli: ettha loko vimucchito.


pli: Etañca samatikkamma,


pli: sato buddhassa sāvako;


pli: Māradheyyaṁ atikkamma,


pli: ādiccova virocatī”ti.


pli: Atha kho māro pāpimā …pe… tatthevantaradhāyīti.


title_pli: Saṁyutta Nikāya 4.18 2. Dutiyavagga

pli: Saṁyutta Nikāya 4.18


pli: 2. Dutiyavagga


pli: Piṇḍasutta


pli: Ekaṁ samayaṁ bhagavā magadhesu viharati pañcasālāyaṁ brāhmaṇagāme.


pli: Tena kho pana samayena pañcasālāyaṁ brāhmaṇagāme kumārikānaṁ pāhunakāni bhavanti.


pli: Atha kho bhagavā pubbaṇhasamayaṁ nivāsetvā pattacīvaramādāya pañcasālaṁ brāhmaṇagāmaṁ piṇḍāya pāvisi.


pli: Tena kho pana samayena pañcasāleyyakā brāhmaṇagahapatikā mārena pāpimatā anvāviṭṭhā bhavanti:


pli: “mā samaṇo gotamo piṇḍamalatthā”ti.


pli: Atha kho bhagavā yathādhotena pattena pañcasālaṁ brāhmaṇagāmaṁ piṇḍāya pāvisi tathādhotena pattena paṭikkami.


pli: Atha kho māro pāpimā yena bhagavā tenupasaṅkami; upasaṅkamitvā bhagavantaṁ etadavoca:


pli: “api tvaṁ, samaṇa, piṇḍamalatthā”ti?


pli: “Tathā nu tvaṁ, pāpima, akāsi yathāhaṁ piṇḍaṁ na labheyyan”ti.


pli: “Tena hi, bhante, bhagavā dutiyampi pañcasālaṁ brāhmaṇagāmaṁ piṇḍāya pavisatu.


pli: Tathāhaṁ karissāmi yathā bhagavā piṇḍaṁ lacchatī”ti.


pli: “Apuññaṁ pasavi māro,


pli: āsajja naṁ tathāgataṁ;


pli: Kiṁ nu maññasi pāpima,


pli: na me pāpaṁ vipaccati.


pli: Susukhaṁ vata jīvāma,


pli: yesaṁ no natthi kiñcanaṁ;


pli: Pītibhakkhā bhavissāma,


pli: devā ābhassarā yathā”ti.


pli: Atha kho māro pāpimā “jānāti maṁ bhagavā, jānāti maṁ sugato”ti dukkhī dummano tatthevantaradhāyīti.


title_pli: Saṁyutta Nikāya 4.19 2. Dutiyavagga

pli: Saṁyutta Nikāya 4.19


pli: 2. Dutiyavagga


pli: Kassakasutta


pli: Sāvatthinidānaṁ.


pli: Tena kho pana samayena bhagavā bhikkhūnaṁ nibbānapaṭisaṁyuttāya dhammiyā kathāya sandasseti samādapeti samuttejeti sampahaṁseti.


pli: Te ca bhikkhū aṭṭhiṁ katvā manasi katvā sabbacetasā samannāharitvā ohitasotā dhammaṁ suṇanti.


pli: Atha kho mārassa pāpimato etadahosi:


pli: “ayaṁ kho samaṇo gotamo bhikkhūnaṁ nibbānapaṭisaṁyuttāya dhammiyā kathāya …pe…


pli: yannūnāhaṁ yena samaṇo gotamo tenupasaṅkameyyaṁ vicakkhukammāyā”ti.


pli: Atha kho māro pāpimā kassakavaṇṇaṁ abhinimminitvā mahantaṁ naṅgalaṁ khandhe karitvā dīghapācanayaṭṭhiṁ gahetvā haṭahaṭakeso sāṇasāṭinivattho kaddamamakkhitehi pādehi yena bhagavā tenupasaṅkami; upasaṅkamitvā bhagavantaṁ etadavoca:


pli: “api, samaṇa, balībadde addasā”ti?


pli: “Kiṁ pana, pāpima, te balībaddehī”ti?


pli: “Mameva, samaṇa, cakkhu, mama rūpā, mama cakkhusamphassaviññāṇāyatanaṁ.


pli: Kuhiṁ me, samaṇa, gantvā mokkhasi?


pli: Mameva, samaṇa, sotaṁ, mama saddā …pe…


pli: mameva, samaṇa, ghānaṁ, mama gandhā;


pli: mameva, samaṇa, jivhā, mama rasā;


pli: mameva, samaṇa, kāyo, mama phoṭṭhabbā;


pli: mameva, samaṇa, mano, mama dhammā, mama manosamphassaviññāṇāyatanaṁ.


pli: Kuhiṁ me, samaṇa, gantvā mokkhasī”ti?


pli: “Taveva, pāpima, cakkhu, tava rūpā, tava cakkhusamphassaviññāṇāyatanaṁ.


pli: Yattha ca kho, pāpima, natthi cakkhu, natthi rūpā, natthi cakkhusamphassaviññāṇāyatanaṁ, agati tava tattha, pāpima.


pli: Taveva, pāpima, sotaṁ, tava saddā, tava sotasamphassaviññāṇāyatanaṁ.


pli: Yattha ca kho, pāpima, natthi sotaṁ, natthi saddā, natthi sotasamphassaviññāṇāyatanaṁ, agati tava tattha, pāpima.


pli: Taveva, pāpima, ghānaṁ, tava gandhā, tava ghānasamphassaviññāṇāyatanaṁ.


pli: Yattha ca kho, pāpima, natthi ghānaṁ, natthi gandhā, natthi ghānasamphassaviññāṇāyatanaṁ, agati tava tattha, pāpima.


pli: Taveva, pāpima, jivhā, tava rasā, tava jivhāsamphassaviññāṇāyatanaṁ …pe…


pli: taveva, pāpima, kāyo, tava phoṭṭhabbā, tava kāyasamphassaviññāṇāyatanaṁ …pe…


pli: taveva, pāpima, mano, tava dhammā, tava manosamphassaviññāṇāyatanaṁ.


pli: Yattha ca kho, pāpima, natthi mano, natthi dhammā, natthi manosamphassaviññāṇāyatanaṁ, agati tava tattha, pāpimā”ti.


pli: “Yaṁ vadanti mama yidanti,


pli: ye vadanti mamanti ca;


pli: Ettha ce te mano atthi,


pli: na me samaṇa mokkhasī”ti.


pli: “Yaṁ vadanti na taṁ mayhaṁ,


pli: ye vadanti na te ahaṁ;


pli: Evaṁ pāpima jānāhi,


pli: na me maggampi dakkhasī”ti.


pli: Atha kho māro pāpimā …pe… tatthevantaradhāyīti.


title_pli: Saṁyutta Nikāya 4.2 1. Paṭhamavagga

pli: Saṁyutta Nikāya 4.2


pli: 1. Paṭhamavagga


pli: Hatthirājavaṇṇasutta


pli: Evaṁ me sutaṁ—


pli: ekaṁ samayaṁ bhagavā uruvelāyaṁ viharati najjā nerañjarāya tīre ajapālanigrodhamūle paṭhamābhisambuddho.


pli: Tena kho pana samayena bhagavā rattandhakāratimisāyaṁ abbhokāse nisinno hoti, devo ca ekamekaṁ phusāyati.


pli: Atha kho māro pāpimā bhagavato bhayaṁ chambhitattaṁ lomahaṁsaṁ uppādetukāmo mahantaṁ hatthirājavaṇṇaṁ abhinimminitvā yena bhagavā tenupasaṅkami.


pli: Seyyathāpi nāma mahāariṭṭhako maṇi;


pli: evamassa sīsaṁ hoti.


pli: Seyyathāpi nāma suddhaṁ rūpiyaṁ;


pli: evamassa dantā honti.


pli: Seyyathāpi nāma mahatī naṅgalīsā;


pli: evamassa soṇḍo hoti.


pli: Atha kho bhagavā “māro ayaṁ pāpimā” iti viditvā māraṁ pāpimantaṁ gāthāya ajjhabhāsi:


pli: “Saṁsaraṁ dīghamaddhānaṁ,


pli: Vaṇṇaṁ katvā subhāsubhaṁ;


pli: Alaṁ te tena pāpima,


pli: Nihato tvamasi antakā”ti.


pli: Atha kho māro pāpimā “jānāti maṁ bhagavā, jānāti maṁ sugato”ti dukkhī dummano tatthevantaradhāyīti.


title_pli: Saṁyutta Nikāya 4.20 2. Dutiyavagga

pli: Saṁyutta Nikāya 4.20


pli: 2. Dutiyavagga


pli: Rajjasutta


pli: Ekaṁ samayaṁ bhagavā kosalesu viharati himavantapadese araññakuṭikāyaṁ.


pli: Atha kho bhagavato rahogatassa paṭisallīnassa evaṁ cetaso parivitakko udapādi:


pli: “sakkā nu kho rajjaṁ kāretuṁ ahanaṁ aghātayaṁ ajinaṁ ajāpayaṁ asocaṁ asocāpayaṁ dhammenā”ti?


pli: Atha kho māro pāpimā bhagavato cetasā cetoparivitakkamaññāya yena bhagavā tenupasaṅkami; upasaṅkamitvā bhagavantaṁ etadavoca:


pli: “kāretu, bhante, bhagavā rajjaṁ, kāretu, sugato, rajjaṁ ahanaṁ aghātayaṁ ajinaṁ ajāpayaṁ asocaṁ asocāpayaṁ dhammenā”ti.


pli: “Kiṁ pana me tvaṁ, pāpima, passasi yaṁ maṁ tvaṁ evaṁ vadesi:


pli: ‘kāretu, bhante, bhagavā rajjaṁ, kāretu sugato, rajjaṁ ahanaṁ aghātayaṁ ajinaṁ ajāpayaṁ asocaṁ asocāpayaṁ dhammenā’”ti?


pli: “Bhagavatā kho, bhante, cattāro iddhipādā bhāvitā bahulīkatā yānīkatā vatthukatā anuṭṭhitā paricitā susamāraddhā.


pli: Ākaṅkhamāno ca, bhante, bhagavā himavantaṁ pabbatarājaṁ suvaṇṇaṁ tveva adhimucceyya suvaṇṇañca panassā”ti.


pli: “Pabbatassa suvaṇṇassa,


pli: jātarūpassa kevalo;


pli: Dvittāva nālamekassa,


pli: iti vidvā samañcare.


pli: Yo dukkhamaddakkhi yatonidānaṁ,


pli: Kāmesu so jantu kathaṁ nameyya;


pli: Upadhiṁ viditvā saṅgoti loke,


pli: Tasseva jantu vinayāya sikkhe”ti.


pli: Atha kho māro pāpimā “jānāti maṁ bhagavā, jānāti maṁ sugato”ti dukkhī dummano tatthevantaradhāyīti.


pli: Dutiyo vaggo.


pli: Tassuddānaṁ


pli: Pāsāṇo sīho sakalikaṁ,


pli: Patirūpañca mānasaṁ;


pli: Pattaṁ āyatanaṁ piṇḍaṁ,


pli: Kassakaṁ rajjena te dasāti.


title_pli: Saṁyutta Nikāya 4.21 3. Tatiyavagga

pli: Saṁyutta Nikāya 4.21


pli: 3. Tatiyavagga


pli: Sambahulasutta


pli: Evaṁ me sutaṁ—


pli: ekaṁ samayaṁ bhagavā sakkesu viharati silāvatiyaṁ.


pli: Tena kho pana samayena sambahulā bhikkhū bhagavato avidūre appamattā ātāpino pahitattā viharanti.


pli: Atha kho māro pāpimā brāhmaṇavaṇṇaṁ abhinimminitvā mahantena jaṭaṇḍuvena ajinakkhipanivattho jiṇṇo gopānasivaṅko ghurughurupassāsī udumbaradaṇḍaṁ gahetvā yena te bhikkhū tenupasaṅkami; upasaṅkamitvā te bhikkhū etadavoca:


pli: “daharā bhavanto pabbajitā susū kāḷakesā bhadrena yobbanena samannāgatā paṭhamena vayasā anikkīḷitāvino kāmesu.


pli: Bhuñjantu bhavanto mānusake kāme.


pli: Mā sandiṭṭhikaṁ hitvā kālikaṁ anudhāvitthā”ti.


pli: “Na kho mayaṁ, brāhmaṇa, sandiṭṭhikaṁ hitvā kālikaṁ anudhāvāma.


pli: Kālikañca kho mayaṁ, brāhmaṇa, hitvā sandiṭṭhikaṁ anudhāvāma.


pli: Kālikā hi, brāhmaṇa, kāmā vuttā bhagavatā bahudukkhā bahupāyāsā, ādīnavo ettha bhiyyo.


pli: Sandiṭṭhiko ayaṁ dhammo akāliko ehipassiko opaneyyiko paccattaṁ veditabbo viññūhī”ti.


pli: Evaṁ vutte, māro pāpimā sīsaṁ okampetvā jivhaṁ nillāletvā tivisākhaṁ nalāṭe nalāṭikaṁ vuṭṭhāpetvā daṇḍamolubbha pakkāmi.


pli: Atha kho te bhikkhū yena bhagavā tenupasaṅkamiṁsu; upasaṅkamitvā bhagavantaṁ abhivādetvā ekamantaṁ nisīdiṁsu. Ekamantaṁ nisinnā kho te bhikkhū bhagavantaṁ etadavocuṁ:


pli: “idha mayaṁ, bhante, bhagavato avidūre appamattā ātāpino pahitattā viharāma.


pli: Atha kho, bhante, aññataro brāhmaṇo mahantena jaṭaṇḍuvena ajinakkhipanivattho jiṇṇo gopānasivaṅko ghurughurupassāsī udumbaradaṇḍaṁ gahetvā yena mayaṁ tenupasaṅkami; upasaṅkamitvā amhe etadavoca:


pli: ‘daharā bhavanto pabbajitā susū kāḷakesā bhadrena yobbanena samannāgatā paṭhamena vayasā anikkīḷitāvino kāmesu.


pli: Mā sandiṭṭhikaṁ hitvā kālikaṁ anudhāvitthā’ti.


pli: Evaṁ vutte, mayaṁ, bhante, taṁ brāhmaṇaṁ etadavocumha:


pli: ‘na kho mayaṁ, brāhmaṇa, sandiṭṭhikaṁ hitvā kālikaṁ anudhāvāma.


pli: Sandiṭṭhiko ayaṁ dhammo akāliko ehipassiko opaneyyiko paccattaṁ veditabbo viññūhī’ti.


pli: Evaṁ vutte, bhante, so brāhmaṇo sīsaṁ okampetvā jivhaṁ nillāletvā tivisākhaṁ nalāṭe nalāṭikaṁ vuṭṭhāpetvā daṇḍamolubbha pakkanto”ti.


pli: “Neso, bhikkhave, brāhmaṇo.


pli: Māro eso pāpimā tumhākaṁ vicakkhukammāya āgato”ti.


pli: Atha kho bhagavā etamatthaṁ viditvā tāyaṁ velāyaṁ imaṁ gāthaṁ abhāsi:


pli: “Yo dukkhamaddakkhi yatonidānaṁ,


pli: Kāmesu so jantu kathaṁ nameyya;


pli: Upadhiṁ viditvā saṅgoti loke,


pli: Tasseva jantu vinayāya sikkhe”ti.


title_pli: Saṁyutta Nikāya 4.22 3. Tatiyavagga

pli: Saṁyutta Nikāya 4.22


pli: 3. Tatiyavagga


pli: Samiddhisutta


pli: Ekaṁ samayaṁ bhagavā sakkesu viharati silāvatiyaṁ.


pli: Tena kho pana samayena āyasmā samiddhi bhagavato avidūre appamatto ātāpī pahitatto viharati.


pli: Atha kho āyasmato samiddhissa rahogatassa paṭisallīnassa evaṁ cetaso parivitakko udapādi:


pli: “lābhā vata me, suladdhaṁ vata me,


pli: yassa me satthā arahaṁ sammāsambuddho.


pli: Lābhā vata me, suladdhaṁ vata me,


pli: yvāhaṁ evaṁ svākkhāte dhammavinaye pabbajito.


pli: yassa me sabrahmacārino sīlavanto kalyāṇadhammā”ti.


pli: Atha kho māro pāpimā āyasmato samiddhissa cetasā cetoparivitakkamaññāya yenāyasmā samiddhi tenupasaṅkami; upasaṅkamitvā āyasmato samiddhissa avidūre mahantaṁ bhayabheravaṁ saddamakāsi, apissudaṁ pathavī maññe undrīyati.


pli: Atha kho āyasmā samiddhi yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno āyasmā samiddhi bhagavantaṁ etadavoca:


pli: “idhāhaṁ, bhante, bhagavato avidūre appamatto ātāpī pahitatto viharāmi.


pli: Tassa mayhaṁ, bhante, rahogatassa paṭisallīnassa evaṁ cetaso parivitakko udapādi:


pli: ‘lābhā vata me, suladdhaṁ vata me,


pli: yassa me sabrahmacārino sīlavanto kalyāṇadhammā’ti.


pli: Tassa mayhaṁ, bhante, avidūre mahābhayabheravasaddo ahosi, apissudaṁ pathavī maññe undrīyatī”ti.


pli: “Nesā, samiddhi, pathavī undrīyati.


pli: Māro eso pāpimā tuyhaṁ vicakkhukammāya āgato.


pli: Gaccha tvaṁ, samiddhi, tattheva appamatto ātāpī pahitatto viharāhī”ti.


pli: “Evaṁ, bhante”ti kho āyasmā samiddhi bhagavato paṭissutvā uṭṭhāyāsanā bhagavantaṁ abhivādetvā padakkhiṇaṁ katvā pakkāmi.


pli: Dutiyampi kho āyasmā samiddhi tattheva appamatto ātāpī pahitatto vihāsi.


pli: Dutiyampi kho āyasmato samiddhissa rahogatassa paṭisallīnassa …pe…


pli: dutiyampi kho māro pāpimā āyasmato samiddhissa cetasā cetoparivitakkamaññāya …pe…


pli: apissudaṁ pathavī maññe undrīyati.


pli: Atha kho āyasmā samiddhi māraṁ pāpimantaṁ gāthāya ajjhabhāsi:


pli: “Saddhāyāhaṁ pabbajito,


pli: agārasmā anagāriyaṁ;


pli: Sati paññā ca me buddhā,


pli: cittañca susamāhitaṁ;


pli: Kāmaṁ karassu rūpāni,


pli: neva maṁ byādhayissasī”ti.


pli: Atha kho māro pāpimā “jānāti maṁ samiddhi bhikkhū”ti dukkhī dummano tatthevantaradhāyīti.


title_pli: Saṁyutta Nikāya 4.23 3. Tatiyavagga

pli: Saṁyutta Nikāya 4.23


pli: 3. Tatiyavagga


pli: Godhikasutta


pli: Evaṁ me sutaṁ—


pli: ekaṁ samayaṁ bhagavā rājagahe viharati veḷuvane kalandakanivāpe.


pli: Tena kho pana samayena āyasmā godhiko isigilipasse viharati kāḷasilāyaṁ.


pli: Atha kho āyasmā godhiko appamatto ātāpī pahitatto viharanto sāmayikaṁ cetovimuttiṁ phusi.


pli: Atha kho āyasmā godhiko tamhā sāmayikāya cetovimuttiyā parihāyi.


pli: Dutiyampi kho āyasmā godhiko appamatto ātāpī pahitatto viharanto sāmayikaṁ cetovimuttiṁ phusi.


pli: Dutiyampi kho āyasmā godhiko tamhā sāmayikāya cetovimuttiyā parihāyi.


pli: Tatiyampi kho āyasmā godhiko appamatto ātāpī pahitatto viharanto sāmayikaṁ cetovimuttiṁ phusi.


pli: Tatiyampi kho āyasmā godhiko tamhā …pe… parihāyi.


pli: Catutthampi kho āyasmā godhiko appamatto …pe… vimuttiṁ phusi.


pli: Catutthampi kho āyasmā godhiko tamhā …pe… parihāyi.


pli: Pañcamampi kho āyasmā godhiko …pe… cetovimuttiṁ phusi.


pli: Pañcamampi kho āyasmā …pe… vimuttiyā parihāyi.


pli: Chaṭṭhampi kho āyasmā godhiko appamatto ātāpī pahitatto viharanto sāmayikaṁ cetovimuttiṁ phusi.


pli: Chaṭṭhampi kho āyasmā godhiko tamhā sāmayikāya cetovimuttiyā parihāyi.


pli: Sattamampi kho āyasmā godhiko appamatto ātāpī pahitatto viharanto sāmayikaṁ cetovimuttiṁ phusi.


pli: Atha kho āyasmato godhikassa etadahosi:


pli: “yāva chaṭṭhaṁ khvāhaṁ sāmayikāya cetovimuttiyā parihīno.


pli: Yannūnāhaṁ satthaṁ āhareyyan”ti.


pli: Atha kho māro pāpimā āyasmato godhikassa cetasā cetoparivitakkamaññāya yena bhagavā tenupasaṅkami; upasaṅkamitvā bhagavantaṁ gāthāhi ajjhabhāsi:


pli: “Mahāvīra mahāpañña,


pli: iddhiyā yasasā jala;


pli: Sabbaverabhayātīta,


pli: pāde vandāmi cakkhuma.


pli: Sāvako te mahāvīra,


pli: maraṇaṁ maraṇābhibhū;


pli: Ākaṅkhati cetayati,


pli: taṁ nisedha jutindhara.


pli: Kathañhi bhagavā tuyhaṁ,


pli: Sāvako sāsane rato;


pli: Appattamānaso sekkho,


pli: Kālaṁ kayirā janesutā”ti.


pli: Tena kho pana samayena āyasmatā godhikena satthaṁ āharitaṁ hoti.


pli: Atha kho bhagavā “māro ayaṁ pāpimā” iti viditvā māraṁ pāpimantaṁ gāthāya ajjhabhāsi:


pli: “Evañhi dhīrā kubbanti,


pli: nāvakaṅkhanti jīvitaṁ;


pli: Samūlaṁ taṇhamabbuyha,


pli: godhiko parinibbuto”ti.


pli: Atha kho bhagavā bhikkhū āmantesi:


pli: “āyāma, bhikkhave, yena isigilipassaṁ kāḷasilā tenupasaṅkamissāma yattha godhikena kulaputtena satthaṁ āharitan”ti.


pli: “Evaṁ, bhante”ti kho te bhikkhū bhagavato paccassosuṁ.


pli: Atha kho bhagavā sambahulehi bhikkhūhi saddhiṁ yena isigilipassaṁ kāḷasilā tenupasaṅkami.


pli: Addasā kho bhagavā āyasmantaṁ godhikaṁ dūratova mañcake vivattakkhandhaṁ semānaṁ.


pli: Tena kho pana samayena dhūmāyitattaṁ timirāyitattaṁ gacchateva purimaṁ disaṁ, gacchati pacchimaṁ disaṁ, gacchati uttaraṁ disaṁ, gacchati dakkhiṇaṁ disaṁ, gacchati uddhaṁ, gacchati adho, gacchati anudisaṁ.


pli: “passatha no tumhe, bhikkhave, etaṁ dhūmāyitattaṁ timirāyitattaṁ gacchateva purimaṁ disaṁ, gacchati pacchimaṁ disaṁ, gacchati uttaraṁ disaṁ, gacchati dakkhiṇaṁ disaṁ, gacchati uddhaṁ, gacchati adho, gacchati anudisan”ti?


pli: “Evaṁ, bhante”.


pli: “Eso kho, bhikkhave, māro pāpimā godhikassa kulaputtassa viññāṇaṁ samanvesati:


pli: ‘kattha godhikassa kulaputtassa viññāṇaṁ patiṭṭhitan’ti?


pli: Appatiṭṭhitena ca, bhikkhave, viññāṇena godhiko kulaputto parinibbuto”ti.


pli: Atha kho māro pāpimā beluvapaṇḍuvīṇaṁ ādāya yena bhagavā tenupasaṅkami; upasaṅkamitvā bhagavantaṁ gāthāya ajjhabhāsi:


pli: “Uddhaṁ adho ca tiriyaṁ,


pli: disā anudisā svahaṁ;


pli: Anvesaṁ nādhigacchāmi,


pli: godhiko so kuhiṁ gato”ti.


pli: “Yo dhīro dhitisampanno,


pli: jhāyī jhānarato sadā;


pli: Ahorattaṁ anuyuñjaṁ,


pli: jīvitaṁ anikāmayaṁ.


pli: Jetvāna maccuno senaṁ,


pli: anāgantvā punabbhavaṁ;


pli: Samūlaṁ taṇhamabbuyha,


pli: godhiko parinibbuto”ti.


pli: Tassa sokaparetassa,


pli: vīṇā kacchā abhassatha;


pli: Tato so dummano yakkho,


pli: tatthevantaradhāyathāti.


title_pli: Saṁyutta Nikāya 4.24 3. Tatiyavagga

pli: Saṁyutta Nikāya 4.24


pli: 3. Tatiyavagga


pli: Sattavassānubandhasutta


pli: Evaṁ me sutaṁ—


pli: ekaṁ samayaṁ bhagavā uruvelāyaṁ viharati najjā nerañjarāya tīre ajapālanigrodhe.


pli: Tena kho pana samayena māro pāpimā sattavassāni bhagavantaṁ anubandho hoti otārāpekkho otāraṁ alabhamāno.


pli: Atha kho māro pāpimā yena bhagavā tenupasaṅkami; upasaṅkamitvā bhagavantaṁ gāthāya ajjhabhāsi:


pli: “Sokāvatiṇṇo nu vanamhi jhāyasi,


pli: Vittaṁ nu jīno uda patthayāno;


pli: Āguṁ nu gāmasmimakāsi kiñci,


pli: Kasmā janena na karosi sakkhiṁ;


pli: Sakkhī na sampajjati kenaci te”ti.


pli: “Sokassa mūlaṁ palikhāya sabbaṁ,


pli: Anāgu jhāyāmi asocamāno;


pli: Chetvāna sabbaṁ bhavalobhajappaṁ,


pli: Anāsavo jhāyāmi pamattabandhū”ti.


pli: “Yaṁ vadanti mama yidanti,


pli: ye vadanti mamanti ca;


pli: Ettha ce te mano atthi,


pli: na me samaṇa mokkhasī”ti.


pli: “Yaṁ vadanti na taṁ mayhaṁ,


pli: ye vadanti na te ahaṁ;


pli: Evaṁ pāpima jānāhi,


pli: na me maggampi dakkhasī”ti.


pli: “Sace maggaṁ anubuddhaṁ,


pli: khemaṁ amatagāminaṁ;


pli: Apehi gaccha tvameveko,


pli: kimaññamanusāsasī”ti.


pli: “Amaccudheyyaṁ pucchanti,


pli: ye janā pāragāmino;


pli: Tesāhaṁ puṭṭho akkhāmi,


pli: yaṁ saccaṁ taṁ nirūpadhin”ti.


pli: “Seyyathāpi, bhante, gāmassa vā nigamassa vā avidūre pokkharaṇī.


pli: Tatrassa kakkaṭako.


pli: Atha kho, bhante, sambahulā kumārakā vā kumārikāyo vā tamhā gāmā vā nigamā vā nikkhamitvā yena sā pokkharaṇī tenupasaṅkameyyuṁ; upasaṅkamitvā taṁ kakkaṭakaṁ udakā uddharitvā thale patiṭṭhapeyyuṁ.


pli: Yaṁ yadeva hi so, bhante, kakkaṭako aḷaṁ abhininnāmeyya taṁ tadeva te kumārakā vā kumārikāyo vā kaṭṭhena vā kathalāya vā sañchindeyyuṁ sambhañjeyyuṁ sampalibhañjeyyuṁ.


pli: Evañhi so, bhante, kakkaṭako sabbehi aḷehi sañchinnehi sambhaggehi sampalibhaggehi abhabbo taṁ pokkharaṇiṁ otarituṁ.


pli: Evameva kho, bhante, yāni kānici visūkāyikāni visevitāni vipphanditāni, sabbāni tāni bhagavatā sañchinnāni sambhaggāni sampalibhaggāni.


pli: Abhabbo dānāhaṁ, bhante, puna bhagavantaṁ upasaṅkamituṁ yadidaṁ otārāpekkho”ti.


pli: Atha kho māro pāpimā bhagavato santike imā nibbejanīyā gāthāyo abhāsi:


pli: “Medavaṇṇañca pāsāṇaṁ,


pli: vāyaso anupariyagā;


pli: Apettha muduṁ vindema,


pli: api assādanā siyā.


pli: Aladdhā tattha assādaṁ,


pli: vāyasetto apakkame;


pli: Kākova selamāsajja,


pli: nibbijjāpema gotamā”ti.


title_pli: Saṁyutta Nikāya 4.25 3. Tatiyavagga

pli: Saṁyutta Nikāya 4.25


pli: 3. Tatiyavagga


pli: Māradhītusutta


pli: Atha kho māro pāpimā bhagavato santike imā nibbejanīyā gāthāyo abhāsitvā tamhā ṭhānā apakkamma bhagavato avidūre pathaviyaṁ pallaṅkena nisīdi tuṇhībhūto maṅkubhūto pattakkhandho adhomukho pajjhāyanto appaṭibhāno kaṭṭhena bhūmiṁ vilikhanto.


pli: Atha kho taṇhā ca arati ca ragā ca māradhītaro yena māro pāpimā tenupasaṅkamiṁsu; upasaṅkamitvā māraṁ pāpimantaṁ gāthāya ajjhabhāsiṁsu:


pli: “Kenāsi dummano tāta,


pli: purisaṁ kaṁ nu socasi;


pli: Mayaṁ taṁ rāgapāsena,


pli: āraññamiva kuñjaraṁ;


pli: Bandhitvā ānayissāma,


pli: vasago te bhavissatī”ti.


pli: “Arahaṁ sugato loke,


pli: na rāgena suvānayo;


pli: Māradheyyaṁ atikkanto,


pli: tasmā socāmahaṁ bhusan”ti.


pli: Atha kho taṇhā ca arati ca ragā ca māradhītaro yena bhagavā tenupasaṅkamiṁsu; upasaṅkamitvā bhagavantaṁ etadavocuṁ:


pli: “pāde te, samaṇa, paricāremā”ti.


pli: Atha kho bhagavā na manasākāsi, yathā taṁ anuttare upadhisaṅkhaye vimutto.


pli: Atha kho taṇhā ca arati ca ragā ca māradhītaro ekamantaṁ apakkamma evaṁ samacintesuṁ:


pli: “uccāvacā kho purisānaṁ adhippāyā.


pli: Yannūna mayaṁ ekasataṁ ekasataṁ kumārivaṇṇasataṁ abhinimmineyyāmā”ti.


pli: Atha kho taṇhā ca arati ca ragā ca māradhītaro ekasataṁ ekasataṁ kumārivaṇṇasataṁ abhinimminitvā yena bhagavā tenupasaṅkamiṁsu; upasaṅkamitvā bhagavantaṁ etadavocuṁ:


pli: Tampi bhagavā na manasākāsi, yathā taṁ anuttare upadhisaṅkhaye vimutto.


pli: Yannūna mayaṁ ekasataṁ ekasataṁ avijātavaṇṇasataṁ abhinimmineyyāmā”ti.


pli: Atha kho taṇhā ca arati ca ragā ca māradhītaro ekasataṁ ekasataṁ avijātavaṇṇasataṁ abhinimminitvā yena bhagavā tenupasaṅkamiṁsu; upasaṅkamitvā bhagavantaṁ etadavocuṁ:


pli: Atha kho taṇhā ca …pe…


pli: yannūna mayaṁ ekasataṁ ekasataṁ sakiṁ vijātavaṇṇasataṁ abhinimmineyyāmāti.


pli: sakiṁ vijātavaṇṇasataṁ abhinimminitvā yena bhagavā tenupasaṅkamiṁsu; upasaṅkamitvā bhagavantaṁ etadavocuṁ:


pli: yannūna mayaṁ ekasataṁ ekasataṁ duvijātavaṇṇasataṁ abhinimmineyyāmāti.


pli: duvijātavaṇṇasataṁ abhinimminitvā yena bhagavā …pe…


pli: yathā taṁ anuttare upadhisaṅkhaye vimutto.


pli: anuttare upadhisaṅkhaye vimutto.


pli: mahitthivaṇṇasataṁ abhinimmineyyāmāti.


pli: mahitthivaṇṇasataṁ abhinimminitvā yena bhagavā …pe…


pli: Atha kho taṇhā ca arati ca ragā ca māradhītaro ekamantaṁ apakkamma etadavocuṁ:


pli: “saccaṁ kira no pitā avoca:


pli: ‘Arahaṁ sugato loke,


pli: na rāgena suvānayo;


pli: Māradheyyaṁ atikkanto,


pli: tasmā socāmahaṁ bhusan’ti.


pli: Yañhi mayaṁ samaṇaṁ vā brāhmaṇaṁ vā avītarāgaṁ iminā upakkamena upakkameyyāma hadayaṁ vāssa phaleyya, uṇhaṁ lohitaṁ vā mukhato uggaccheyya, ummādaṁ vā pāpuṇeyya cittakkhepaṁ vā.


pli: Seyyathā vā pana naḷo harito luto ussussati visussati milāyati;


pli: evameva ussusseyya visusseyya milāyeyyā”ti.


pli: Atha kho taṇhā ca arati ca ragā ca māradhītaro yena bhagavā tenupasaṅkamiṁsu; upasaṅkamitvā ekamantaṁ aṭṭhaṁsu.


pli: Ekamantaṁ ṭhitā kho taṇhā māradhītā bhagavantaṁ gāthāya ajjhabhāsi:


pli: “Sokāvatiṇṇo nu vanamhi jhāyasi,


pli: Vittaṁ nu jīno uda patthayāno;


pli: Āguṁ nu gāmasmimakāsi kiñci,


pli: Kasmā janena na karosi sakkhiṁ;


pli: Sakkhī na sampajjati kenaci te”ti.


pli: “Atthassa pattiṁ hadayassa santiṁ,


pli: Jetvāna senaṁ piyasātarūpaṁ;


pli: Ekohaṁ jhāyaṁ sukhamanubodhiṁ,


pli: Tasmā janena na karomi sakkhiṁ;


pli: Sakkhī na sampajjati kenaci me”ti.


pli: Atha kho arati māradhītā bhagavantaṁ gāthāya ajjhabhāsi:


pli: “Kathaṁvihārībahulodha bhikkhu,


pli: Pañcoghatiṇṇo atarīdha chaṭṭhaṁ;


pli: Kathaṁ jhāyiṁ bahulaṁ kāmasaññā,


pli: Paribāhirā honti aladdha yo tan”ti.


pli: “Passaddhakāyo suvimuttacitto,


pli: Asaṅkharāno satimā anoko;


pli: Aññāya dhammaṁ avitakkajhāyī,


pli: Na kuppati na sarati na thino.


pli: Evaṁvihārībahulodha bhikkhu,


pli: Evaṁ jhāyiṁ bahulaṁ kāmasaññā,


pli: Atha kho ragā māradhītā bhagavato santike gāthāya ajjhabhāsi:


pli: “Acchejja taṇhaṁ gaṇasaṅghacārī,


pli: Addhā carissanti bahū ca saddhā;


pli: Bahuṁ vatāyaṁ janataṁ anoko,


pli: Acchejja nessati maccurājassa pāran”ti.


pli: “Nayanti ve mahāvīrā,


pli: saddhammena tathāgatā;


pli: Dhammena nayamānānaṁ,


pli: kā usūyā vijānatan”ti.


pli: Atha kho taṇhā ca arati ca ragā ca māradhītaro yena māro pāpimā tenupasaṅkamiṁsu.


pli: Addasā kho māro pāpimā taṇhañca aratiñca ragañca māradhītaro dūratova āgacchantiyo.


pli: Disvāna gāthāhi ajjhabhāsi:


pli: “Bālā kumudanāḷehi,


pli: pabbataṁ abhimatthatha;


pli: Giriṁ nakhena khanatha,


pli: ayo dantehi khādatha.


pli: Selaṁva sirasūhacca,


pli: pātāle gādhamesatha;


pli: Khāṇuṁva urasāsajja,


pli: nibbijjāpetha gotamā”ti.


pli: “Daddallamānā āgañchuṁ,


pli: taṇhā ca aratī ragā;


pli: Tā tattha panudī satthā,


pli: tūlaṁ bhaṭṭhaṁva māluto”ti.


pli: Tatiyo vaggo.


pli: Tassuddānaṁ


pli: Sambahulā samiddhi ca,


pli: Godhikaṁ sattavassāni;


pli: Dhītaraṁ desitaṁ buddha,


pli: Seṭṭhena imaṁ mārapañcakanti.


pli: Mārasaṁyuttaṁ samattaṁ.


title_pli: Saṁyutta Nikāya 4.3 1. Paṭhamavagga

pli: Saṁyutta Nikāya 4.3


pli: 1. Paṭhamavagga


pli: Subhasutta


pli: Evaṁ me sutaṁ—


pli: ekaṁ samayaṁ bhagavā uruvelāyaṁ viharati najjā nerañjarāya tīre ajapālanigrodhamūle paṭhamābhisambuddho.


pli: Tena kho pana samayena bhagavā rattandhakāratimisāyaṁ abbhokāse nisinno hoti, devo ca ekamekaṁ phusāyati.


pli: Atha kho māro pāpimā, bhagavato bhayaṁ chambhitattaṁ lomahaṁsaṁ uppādetukāmo, yena bhagavā tenupasaṅkami; upasaṅkamitvā bhagavato avidūre uccāvacā vaṇṇanibhā upadaṁseti, subhā ceva asubhā ca.


pli: Atha kho bhagavā “māro ayaṁ pāpimā” iti viditvā māraṁ pāpimantaṁ gāthāhi ajjhabhāsi:


pli: “Saṁsaraṁ dīghamaddhānaṁ,


pli: vaṇṇaṁ katvā subhāsubhaṁ;


pli: Alaṁ te tena pāpima,


pli: nihato tvamasi antaka.


pli: Ye ca kāyena vācāya,


pli: manasā ca susaṁvutā;


pli: Na te māravasānugā,


pli: na te mārassa baddhagū”ti.


pli: Atha kho māro …pe… tatthevantaradhāyīti.


title_pli: Saṁyutta Nikāya 4.4 1. Paṭhamavagga

pli: Saṁyutta Nikāya 4.4


pli: 1. Paṭhamavagga


pli: Paṭhamamārapāsasutta


pli: Evaṁ me sutaṁ—


pli: ekaṁ samayaṁ bhagavā bārāṇasiyaṁ viharati isipatane migadāye.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Mayhaṁ kho, bhikkhave, yoniso manasikārā yoniso sammappadhānā anuttarā vimutti anuppattā, anuttarā vimutti sacchikatā.


pli: Tumhepi, bhikkhave, yoniso manasikārā yoniso sammappadhānā anuttaraṁ vimuttiṁ anupāpuṇātha, anuttaraṁ vimuttiṁ sacchikarothā”ti.


pli: Atha kho māro pāpimā yena bhagavā tenupasaṅkami; upasaṅkamitvā bhagavantaṁ gāthāya ajjhabhāsi:


pli: “Baddhosi mārapāsena,


pli: ye dibbā ye ca mānusā;


pli: Mārabandhanabaddhosi,


pli: na me samaṇa mokkhasī”ti.


pli: “Muttāhaṁ mārapāsena,


pli: Ye dibbā ye ca mānusā;


pli: Mārabandhanamuttomhi,


pli: Nihato tvamasi antakā”ti.


pli: Atha kho māro pāpimā …pe… tatthevantaradhāyīti.


title_pli: Saṁyutta Nikāya 4.5 1. Paṭhamavagga

pli: Saṁyutta Nikāya 4.5


pli: 1. Paṭhamavagga


pli: Dutiyamārapāsasutta


pli: Ekaṁ samayaṁ bhagavā bārāṇasiyaṁ viharati isipatane migadāye.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Muttāhaṁ, bhikkhave, sabbapāsehi ye dibbā ye ca mānusā.


pli: Tumhepi, bhikkhave, muttā sabbapāsehi ye dibbā ye ca mānusā.


pli: Caratha, bhikkhave, cārikaṁ bahujanahitāya bahujanasukhāya lokānukampāya atthāya hitāya sukhāya devamanussānaṁ.


pli: Mā ekena dve agamittha.


pli: Desetha, bhikkhave, dhammaṁ ādikalyāṇaṁ majjhekalyāṇaṁ pariyosānakalyāṇaṁ sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ pakāsetha.


pli: Santi sattā apparajakkhajātikā, assavanatā dhammassa parihāyanti.


pli: Bhavissanti dhammassa aññātāro.


pli: Ahampi, bhikkhave, yena uruvelā senānigamo tenupasaṅkamissāmi dhammadesanāyā”ti.


pli: Atha kho māro pāpimā yena bhagavā tenupasaṅkami; upasaṅkamitvā bhagavantaṁ gāthāya ajjhabhāsi:


pli: “Baddhosi sabbapāsehi,


pli: ye dibbā ye ca mānusā;


pli: Mahābandhanabaddhosi,


pli: na me samaṇa mokkhasī”ti.


pli: “Muttāhaṁ sabbapāsehi,


pli: Ye dibbā ye ca mānusā;


pli: Mahābandhanamuttomhi,


pli: Nihato tvamasi antakā”ti.


pli: Atha kho māro pāpimā …pe… tatthevantaradhāyīti.


title_pli: Saṁyutta Nikāya 4.6 1. Paṭhamavagga

pli: Saṁyutta Nikāya 4.6


pli: 1. Paṭhamavagga


pli: Sappasutta


pli: Evaṁ me sutaṁ—


pli: ekaṁ samayaṁ bhagavā rājagahe viharati veḷuvane kalandakanivāpe.


pli: Tena kho pana samayena bhagavā rattandhakāratimisāyaṁ abbhokāse nisinno hoti, devo ca ekamekaṁ phusāyati.


pli: Atha kho māro pāpimā bhagavato bhayaṁ chambhitattaṁ lomahaṁsaṁ uppādetukāmo mahantaṁ sapparājavaṇṇaṁ abhinimminitvā yena bhagavā tenupasaṅkami.


pli: Seyyathāpi nāma mahatī ekarukkhikā nāvā;


pli: evamassa kāyo hoti.


pli: Seyyathāpi nāma mahantaṁ soṇḍikākiḷañjaṁ;


pli: evamassa phaṇo hoti.


pli: Seyyathāpi nāma mahatī kosalikā kaṁsapāti;


pli: evamassa akkhīni bhavanti.


pli: Seyyathāpi nāma deve gaḷagaḷāyante vijjullatā niccharanti;


pli: evamassa mukhato jivhā niccharati.


pli: Seyyathāpi nāma kammāragaggariyā dhamamānāya saddo hoti;


pli: evamassa assāsapassāsānaṁ saddo hoti.